text:
Madamu Carr ni Umunyamerika kazi watangije igihingwa cy’ibireti mu karere ka Rubavu mu murenge wa Mudende, n’ikigo kirera imfubyi "Orphelinat Imbabazi" nyuma ya Jenoside yakorewe Abatutsi mu 1994.
Uyu mugore uvugwaho kurangwa n’impuhwe nyinshi yitwa Rosamond Helsey Carr akomoka muri Leta Zunze Ubumwe za Amerika, yashakanye n’umugabo w’Umwongereza witwa Kenneth Carr batura muri Repubulika Iharanira Demokarasi ya Congo mu 1949 ariko nyuma yaho gato baratandukana ari nabwo uyu mugore yafashe umwanzuro wo kuza gutura mu Rwanda.
Igihe kinini cy’ubuzima bwe Rosamond yakimaze akorera mu Rwanda, kuko yageze mu murenge wa Mudende mu mwaka wa 1954 akaba ari naho apfira mu ku wa 29 Nzeli 2006.
Yahatangije ubuhinzi bw’igihigwa cy’ibireti abaturage benshi bo muri ako gace bamwibukiraho kuko cyabateje imbere.
Icyo abaturage bamwibukiraho
Aho yari atuye hasigaye ibikorwa byinshi dore ko ubu hafatwa nka hamwe hari ibyiza nyaburanga mu karere ka Rubavu kuko hari indabyo z’amoko yose zakundaga kwifashishwa hakorwa imibavu ndetse n’ubu zikaba zigihari.
Mihigo Jean umwe mu basaza w’imyaka 65 yari umukozi wa Madame Carr, yitaga ku bireti agahembwa amafaranga 6 ku munsi, yemeza ko yasoromaga by’uyu mugore ibireti kuva mu mwaka wa 1965.
Ati “Carr ryari izina ry’umugabo we noneho natwe tumwita Madame Carr, yatangije igihingwa cy’ibireti, atanga akazi akajya afasha abahaturiye bamukorera, twarabanye mba umuzamu we ni nawe wanyigishije kubyina kuko yakundaga umuco Nyarwanda agakunda Abanyarwanda kuko buri mugoroba aha hataramiraga abazungu, twari dufite akazi ko gutarama kandi n’ubu biracyahari kuko haracyasurwa.”
Bimwe mu byo bibukira kuri Madame Carr ni uko mbere y’uko apfa yasize avuze ko umutungo we n’ibyo yari yatangije mu Rwanda byose byazifashishwa mu kwita ku mfubyi n’abatishoboye baturiye ikigo yari yashinze.
Sugira Jean Baptiste nawe ufite byinshi azi kwa Madamu Carr, avuga ko ikigo cyari kizwi nka Orphelinat Imbabazi nyuma ya gahunda yatangijwe na Leta y’u Rwanda yo kwakira abana b’imfumbyi mu miryango, imfubyi zarererwagamo zahise zijyanwa mu miryango ubu hakaba hakorerwa ibikorwa by’ubuhinzi, ubukerarugendo ndetse hakaba hari n’ishuri ry’inshuke mu rwego rwo gufasha abahaturiye.
Ati “Madame Carr yageze mu Rwanda agura aha hantu mu mwaka wa 1955 ari na bwo yahise atangiza ubuhinzi bw’ibireti n’ikigo cyitwaga Mugongo Plantation of Pyrethrum, ni we watumye abaturage bamenya ko habaho n’igihingwa cy’ibireti, abigisha kubihinga batangira kubona akazi n’amafaranga byatumye ubuzima bwabo buhinduka, kugeza n’ubu inkengero zaho zihinzeho ibireti kandi abaturage bakomeje uwo muco wo kubihinga.”
Uko yatekereje gushinga ikigo cy’imfubyi
Sugira akomeza avuga ko mu gihe Jenoside yakorewe Abatutsi uyu mugore yahunze, agarutse asanga abana bamwe b’imfubyi za Jenoside babayeho nabi ahita atangiza ikigo kibarera, atangirana n’ abana bagera ku 140, baje no kwiyongera kuko harerewe abana 400.
Yagize ati “yagarutse aje kureba ubutaka bwe asanga hari abana b’imfubyi batagira aho baba, batagira ubitaho abona ari cyo gihe cyo gutangira kubafasha arekana n’ibyo guhinga ibiteri, mu kwezi k’Ukuboza 1994 ni bwo yahise atangiza ikigo kirera imfubyi.”
Akomeza agira ati “ Atangiza iki kigo ubuzima bwari bugoye cyane kuko guhita atangiza umushinga usimbura uwo yari afite byari ibintu bitoroshye hari hari inzu imwe abana baryamagamo, ubundi bakarira hanze, yifashishije bene wabo bituma hagenda hubakwa izindi nzu abana b’imfubyi bifashisha.”
Itangira ry’ikigo Imbabazi Foundation
Sugira Jean Baptiste kuri ubu ni umwe mu bayobozi ba Imbabazi Foundation avuga ko nyuma y’aho abana barererwaga muri icyo kigo cy’imfubyi bagiye mu miryango itandukanye byabaye ngombwa ko hakomeza ibindi bikorwa bigamije kubakurikirana aho bari mu muryango bibyara inyungu.
Ati “ntabwo hakiri ikigo cy’imfubyi, ubu dufite inshingano 3, dufite ubutaka bungana na hegitari 56 bwifashishwa mu buhinzi bugirira akamaro abana barerwaga na Madame Carr aho umusaruro uvuyemo tuwifashisha mu kubakurukirana tubishurira amasomo.”
“ Kuba abana baravuye hano ntibivuze ngo twarabatereranye kuko tubarihira amashuri, hari n’abo twishyrira bakiga ibijyanye n’imyuga kugira ngo bakomeze bumve ko hari umugiraneza wabitayeho kandi n’ubwo yitabye Imana ibyo yasize avuze bikomeje gukorwa.”
Umusaza Mihigo Jean nawe yagize ati “Uyu mubyeyi mbere y’uko apfa yasize avuze ko ibyo yari afite bigomba gucungwa bigafasha imfubyi yari afite ndetse bikifashishwa mu kwita ku baturage batishoboye baturiye ikigo, murumva umutungo ni uwabo ukwiye gukomeza kubafasha kandi gahunda yari afite yo kwita ku babayeho nabi ntabwo yigeze ihagarara n’abatishoboye barafashwa.”
Ubuyobozi bw’iki kigo buvuga ko bwahaye akazi abakozi bagera kuri 40 bahoraho n’abandi bakora mu buryo bwa nyakabyizi.
Kwa Madame Carr hakorerwa ubukerarugendo
Mihigo avuga ko ubusitani Madame Carr yakundaga kwicaramo ari na ho yakoreraga imirimo itandukanye, yitegeye ibirunga yumva amahumbezi n’inyoni ziririmba, kuri ubu ari ahantu nyaburanga.
Ati “Ajya kwitaba Imana yasabye ko igihe yaba avuye mu mubiri ariho yazashyingurwa kandi ni ko twabikoze ibyo yategetse byose twarabyubahirije. Ikintu Madame Carr yasize n’ ikintu cyitwa urukundo n’impuhwe , kuba yaraje yigiriye muri gahunda ze ariko akazihindura agashinga ikigo cy’imfubyi yabitewe n’urukundo si umuntu wese wagira uwo mutima, nabishikariza buri wese.”
Sugira avuga ko hari abantu benshi bajya baza bavuye mu bihugu bitandukanye baje gusura aho uyu muzungu yari atuye, gusura Imva ye ndetse no kumenya amateka y’aho hantu aho hanaza abashaka gusura ubusitani bubarizwamo indabyo zihumura neza.
Ati “Ahubwo aha hantu harasurwa cyane gusa usanga abahasura ari abavuye hanze, Abanyarwanda bo ntibakunze kuhaza. Mu kwezi dushobora kubona abantu barenga 100 baje mu bihe bitandukanye, cyane abazungu iyo bageze mu bihe by’ubushyuhe cyane usanga baza, bituma twinjiza amafaranga atwunganira mu mirimo dukora ya buri munsi harimo gufasha bana.”
Sugira avuga ko indabyo zihari nziza zibereye ijisho zasizwe na Madame Carr zigurishwa amafaranga cyane ururabo yakundaga rwa Roza ruri mu bigurwa cyane.
Ati “Izi ndabyo zigurishwa abantu bazikeneye harimo abafite ubukwe, isabukuru ndetse hari n’abakiliya bo mu gihugu cya Congo usanga bazikunda cyane bahora baza kugura, hari n’abandi bajya baza kugura izo bakoramo imibavu n’ibindi.”
Umuyobozi w’Akarere ka Rubavu Sinamenye Jeremie avuga ko amateka yaho akwiye gukomeza agasigasirwa.
Ati "Madame Carr yatanze umusanzu ntabwo ibikorwa yatangije yakoraga by’urukundo byakwibagirana ubu abaturiye kiriya kigo baracyahabonera inyungu kuko abana baho bari kwiga mu ishuri ry’inshuke, ikindi igihingwa ngengabukungu cy’ibireti ubu gitunze benshi kandi gikomeje guteza imbere benshi. "
Madame Carr yanditse igitabo cyitwa Pays aux Milles Colline, ma Vie au Rwanda. Ugenekereje mu kinyarwanda bivuze Igihugu cy’Imisozi Igihumbi, ubuzima bwanjye mu Rwanda.
Yahuye na mugenzi we Dian Fossey nawe wibukirwa ku kwita ku ngagi zo mu Birunga, akaza gupfa mbere ye, ngo bari inshuti z’akadasohoka.


c: text/html

text:
Ubuyobozi bw’Akarere ka Nyamasheke n’ubw’umushinga RSSP ukorera muri aka karere, buratangaza ko bukomeje kubabazwa na hegitari zigera kuri 300 z’amaterasi y’indinganire yakorewe abaturage bari bafite ikibazo cy’ubutaka buhanamye, none ubu akaba apfushwa ubusa.
Nk’uko Imvaho Nshya yabitangarijwe n’umuyobozi ushinzwe ubuhinzi n’umutungo kamare muri aka karere Sengambi Albert, n’umuhuzabikorwa w’umushinga RSSP ku rwego rw’aka karere Batamuliza Dorothée, ngo bamwe mu bakorewe aya materasi bakomeje kuyahombya nkana.
Bavuga ko abakorewe aya materasi y’indinganire bashyiraho amananiza ku bashaka kuyabyaza umusaruro, bakavuga ko hakwiye izindi mbaraga ngo aya materasi areke gukomeza gupfa ubusa, mu gihe akarere gakeneye ibiribwa byinshi.
Batamuliza yagize ati “Hegitari zirenga 700 ni zo RSSP yatunganyijeho aya materasi y’indinganire muri imwe mu mirenge ifite ikibazo cy’ibiribwa bike.
Impamvu ikaba ari uko ba nyiri ayo materasi batayabyaza umusaruro, bamwe muri aba bakaba ari abayakorewe ariko nyuma bakimukira ahandi ntibagurishe cyangwa ngo bayakodeshe ngo abandi bayabyaze umusaruro.
Hari kaba n’abayatunganyirijwe badafite ubushobozi bwo kuyahinga kubera ko bashaje cyangwa bafite izindi ntege nke, ikibabaje kurusha ibindi ariko kikaba ari uko aba batayahinga banga no kuyakodesha abashoboye ngo bayabyaze umusaruro.”
Yakomeje agira ati “Muri aba banga kuyakodesha kandi batayashoboye bashyiraho amananiza ababakodesha, ugasanga amafaranga babaka badashobora guhinga ngo bayakuremo, cyangwa n’ababikoze babona ibyo uwakodesheje yejeje ubutaha bakamuca menshi, iyi migirire ikaba ikomeje no guhombya Leta.”
Batamuliza akomeza asobanura ko aya materasi atabyazwa umusaruro atera igihombo kinini Leta.
Ati “Birahombya Leta cyane kuko urebye amafaranga n’imbaraga zitakarira muri aya materasi, n’intego Leta iba ifite iyo iyakora, nyamara amaterasi angana kuriya agapfushwa ubusa, mbona ari ikibazo gikomeye cyane.
Nihubahirizwe itegeko ry’ubutaka, udashoboye kubyaza umusaruro ubutaka bwe abwamburwe buhabwe ushoboye kububyaza umusaruro, ariko bareke guhombya Leta nkana gutyo.”
Umuyobozi ushinzwe ubuhinzi n’umutungo kamere muri aka karere, Sengambi Albert, avuga ko iki ari ikibazo kigiye guhagurukirwa, kuko aka karere kamaze gutangwamo amafaranga menshi cyane yakoreshejwe mu gukora amaterasi y’indinganire.
Avuga ko harimo amafaranga arenga miliyari amaze gutangwa na RSSP, bakaba badakwiye kurebera aya materasi apfa ubusa.
Yagize ati “Dufite hegitari zigeze kuri 300 mu karere kose zipfa ubusa kandi ntidushobora gukomeza kubirebera.
Twavuganye na ba nyirayo ko bagomba kuyabyaza umusaruro cyangwa bakayaha abayashoboye, uko byagenda kose mu ihinga rije azahingwa, udashoboye akureho amananiza abayashoboye bayabyaze umusaruro.”
Abashyize mu bikorwa uyu mushinga w’amaterasi bavuga ko hegitari imwe y’amaterasi yatwaraga amafaranga miliyoni n’ibihumbi 400, ariya materasi yose akaba yaratwaye arenga miliyoni 420 z’amafaranga y’u Rwanda.

robotstxt: allowed

filter: keep


text:
Abanyarwanda 104 babaga mu mashyamba ya Congo kuri uyu wa 10 Werurwe 2016 bageze mu Karere ka Rusuzi batashye.Aba banywanda bavuga ko batindijwe gutaha n’imbogamizi z’ababwiraga ibihuha bivuga ko utashye bamwica bikabaca intege ntibatahe.Ngo hiyongeragaho n’ingendo ndende bakoze bahunga bagahora bumva ko batataha ngo bapfe kugera mu Rwanda.
Abanyarwanda 104 babaga mu mashyamba ya Congo kuri uyu wa 10 Werurwe 2016 bageze mu Karere ka Rusuzi batashye.Aba banywanda bavuga ko batindijwe gutaha n’imbogamizi z’ababwiraga ibihuha bivuga ko utashye bamwica bikabaca intege ntibatahe.Ngo hiyongeragaho n’ingendo ndende bakoze bahunga bagahora bumva ko batataha ngo bapfe kugera mu Rwanda.
By Ubwanditsi | Views : 27846 | Kuya 03-10-2016 20:32
Uwitonze Aberi , umwe muri bo, agira ati “Njyewe ibintu bya mbere byatumaga ntataha ni ukubera ko twabaga turi kure umuntu akibaza aho ageze nuko yakongera gukoresha amaguru akagira aho agera bikambera urujijo.”
Akomeza avuga ko kuba mu mashyamba byanatumaga batinya guhunguka kubera ko hari bagenzi babo bicwaga n’imitwe yitwaje intwaro ikorera muri icyo gihugu iyo bagaragazaga ko bashaka gutaha.
Bamwe mu batashye bava mu mashyamba ya Congo.
Uwitwa Sayinzoga Emmanuel, we avuga ko umutwe wa FDLR babanaga wababuzaga kuwusiga wonyine mu mashyamba ukabasaba gufatanya na wo ariko nyuma yo kubona ko nta ntego ufite bon go bahisemo kwitahira.
Akomeza avuga ko mu byatumye batahuka ari uko bumvise ko n’abakoze ibyaha bya Jenoside bababarirwa.
Nyirakamana Eshter avuga ko ubuzima bwo guhangayika yahuriye na bwo muri Congo bwatumye yirengagiza amakuru bababwiraga avuga ko iyo bageze mu Rwanda babica.
gusa nyuma yo kugera mu Rwanda ngo yibajije ibyo babwibwaga aho biva bituma akangurira abandi gutahuka kuko bababeshya.
Yagize ati “Iki ni igihugu pe abasigaye mu
mashyamba bashatse bareka gukomeza kumva ibyo bababwira kuko ari ukubabeshya.”
Abenshi mu batashye bavuye muri zone ya Masisi , Walikare na Karehe bakaba bagizwe n’abana 66, abagore 30 n’abagabo 8.


text:
Bimwe mu biranga ba Bianca
Ni umuntu ukora uko ashoboye ngo agaragare mu buryo budasanzwe ndetse yihimbira ubundi buryo bwe bwo kubaho cyangwa se bwo kwambara. Atanga ishusho igaragaza ko yihariye, afite imbaraga kandi ko ari umuntu wigize kandi wigirira icyizere.
Azi gutanga inkuru cyangwa se kuganira mu buryo yemezamo abandi. Azi kwirwanaho no kubasha kubaho mu buzima bwose agezemo kandi agahita ayobora.
Azi ukuntu yifata cyangwa se ibyo akora kugira ngo abantu bose bamurangarire ndetse bamwiteho. Ba Bianca bakunda imikino, gufana no kwitabira ibintu byose byo kwishimisha kandi bituma bagaragara bakavugwa.
Azi guhanga udushya no mu kazi abasha gutekereza ikintu mu buryo butari busanzwe kandi akagikora kikishimirwa. Iyo ari mu rukundo yumva ko umuntu wese yabimenya kuko bimutera ishema ndetse akumva ko byasakara.
Iyo atewe umwete, agashyigikirwa ndetse akumva ko akunzwe agera ku bintu bikomeye abantu bagatungurwa. Akunda kubyina , gushushanya ,kwiga indimi mpuzamahanga kugira ngo atazahura n’ikibazo cyo kubura uko agaragara mu bandi.
Iyo ari umwana Bianca aba ari agakobwa gakubagana, gashimisha ababyeyi kandi kitetesha.


text:
Umujura (Igice cya 4) Pastor Desire
Umujura ntazanwa n’ikindi keretse kwiba no kwica no kurimbura, ariko jyeweho nazanywe no kugira ngo zibone ubugingo, ndetse ngo zibone bwinshi. (Yohana 10:10)
4. Yesu yaje ngo tubone Ubugingo
Icyazanye Yesu mu isi yaje gutanga ubuzima Adamu wa 1 yazanye urupfu ariko Adamu wa 2 yazanye ubugingo buhoraho, igice twakunze kugarukaho cy’ Umwuka cyari cyarapfuye cyabonye ubuzima bituma twongera gusabana n’Imana.
Icyatumye Imana yirukana Adamu mu ngombyi ya Edeni yanzeko azarya ku giti cy’Ubugingo akazaramira mu cyaha Ikirindisha abamalayika n’inkota umuntu abaho mu mwijima yaratandukanye n’ Imana
Ikibabaje abantu benshi ntibahishuriwe Yesu ngo bamenye ko ariwe Bugingo buzima. Umva uko we yivuze:
Urya umubiri wanjye, akanywa amaraso yanjye aba afite ubugingo buhoraho, nanjye nzamuzura ku munsi w’imperuka, kuko umubiri wanjye ari ibyokurya by’ukuri, n’amaraso yanjye ari ibyokunywa by’ukuri. (Yohana 6:53-58)
Ikibabaje n’uko yaje mube ntibamumenya gusa abamumenye yabahaye imbaraga zibahindura kuba abana b’ Imana.
Abamumenye nabo bafashe agace gato kitwa kwihana(kuvuka) nyamara muri Kristo niho hahishe: Amahoro, Ibyishimo, guca bugufi, ubutware, ubushobozi, umugisha, gutera imbere, umurage muzima wuzuye......
Niwe buye rikomeza imfuruka, abamumenye ntibazanyeganyezwa n’umurimbuzi Satani kuko uwo biringiye yamutsindiye i Gologota azukana itsinzi idasubirwaho ubu turi abatsinzi no kurushaho tubiheshejwe na Kristo Yesu.
Imana yagaruye ingombyi ya Edeni iza ihishe muri Kristo Yesu niwe rembo ry’intama kandi niwe rwuri, abamumenye bahawe ku byiza byose Imana yari yarageneye Adamu.
Kwifurije kumenya Kristo utanga Ubugingo.
Inyigisho irakomeza ntuzacikwe.........
Niba wifuza gusengerwa cyangwa kugisha inama, waduhamagara kuri +250788422984. Dusengera ibyifuzo by’abantu k’ubuntu. Sangiza ubu butumwa inshuti zawe.
Pastor Desire
www.agakiza.org
Fcbk: Agakiza.org
Chaine YouTube: Agakiza.org


text:
Urukundo rwa mbere (igice cya 1) Pastor Desire
Nzi imirimo yawe n’umuhati wawe no kwihangana kwawe, kandi nzi yuko utabasha kwihanganira abanyageso mbi, n’uko wagenzuye abiyita intumwa kandi atari zo, ukabona ko ari abanyabinyoma. Uzi kwihangana kandi warenganirijwe izina ryanjye ntiwacogora. Ariko rero mfite icyo nkugaya, ni uko waretse urukundo rwawe rwa mbere. (Ibyahishuwe 2:1-7)
Muri ubu butumwa Yesu yahaye itorero rya Efeso yatangiye abashimira ko bafite umuhati, kwihanga,kutifatanya n’abanyangeso mbi, ko bazi kugenzura abiyita intumwa, ko bihangana, barenganyirizwa izina ry’ Imana, banga imirimo y’Abanikorayiti (bari nk’abanyabuntu b’iki gihe).
Burya waba ufite ibi byose ariko utagira urukundo rw’ Imana muri wowe?
Yabagaye ko baretse urukundo rwa mbere, muri iki gihe urebye umuhati w’amatorero ya gikristo mu kubaka insengero, bagura indangururamajwi zihenze, gutangiza ubucuruzi bugezweho, abashumba birwizaho umutungo, ibi byose ubirebeye inyuma wagirango n’umurimo w’ Imana ariko dushobora kuba duhuje ikibazo n’itorero rya Efeso?
Ese amatorero ya gikristo yaba ashira imbaraga mu kwita ku pfumbyi n’abapfakazi n’abakene mu mibabaro yabo, Yesu yavuze ngo nari mfunzwe, nshonje, ndwaye, ndi umushyitsi, nambaye ubusa muza kundeba aravuga ngo uworoheje hanyuma y’abandi mwabikoreye ninjye mwabikoreye, ko ibi aribo tuzabazwa ubwo uru rubanza tuzarutsinda?
Inama: Yesu yatanze inama kw’Itorero rya Efeso agira ati: Nuko ibuka aho wavuye ukagwa wihane, ukore imirimo nk’iya mbere kuko nutabikora nzaza aho uri, nkūre igitereko cy’itabaza cyawe ahacyo nutihana. Burya mwari muzi ko itara ry’ Imana rishobora kuzima kandi akiri mu rusengero azize ko yaretse urukundo rw’ Imana?
Ubu ngubu ahahoze itorero rya Efeso hasigaye ibisigazwa by’inkuta zasenyutse nta mukristo ukiharangwa ahubwo abasilamu ni 99% ibi byose nibigaragaza ko batigeze bumva umuburo wa Yesu, nubwo twishimira insengero zuzuye abantu ariko niba batagira urukundo ikindi gihe dushobora gushiraho,
Tuzakomeza kurebera hamwe urukundo ntuzacikwe.....
Niba wifuza gusengerwa cyangwa kugisha inama, waduhamagara kuri +250788422984.
Dusengera ibyifuzo by’abantu k’ubuntu. Sangiza ubu butumwa inshuti zawe.
Pastor [email protected]


text:
Minisitiri w’Ubutegetsi bw’Igihugu yasabye abayobozi b’uturere kudahirahira ngo bazakoreshe abagize urwego rushinzwe gucunga umutekano rwa Dasso ibyo badashinzwe.
Ibi Minisitiri Kaboneka Francis yabivuze mu muhango wo gusoza amahugurwa y’abagize urwego rwa DASSO kuri uyu wa 1 Werurwe 2016, ishuri rya Polisi i Gishari mu Karere ka Rwamagana, aho hari hanatumiwemo abayobozi bose b’Intara n’Umujyi wa Kigali ndetse n’ab’uturere twose.
Minisitiri Kaboneka yagize ati “Aba basore n’inkumi n’abandi basanzwe mu kazi ntabwo bashinzwe kuba ba customer care (abashinzwe kwakira abantu) cyangwa logistics (abashinzwe ibikoresho) cyangwa kuba aba escorts (abarinzi) b’abayobozi, bashinzwe kurinda umutekano w’abantu n’ibintu byabo.”
Akomeza agira ati ”Reka rero ejo tutazumva bavuye mu kazi mwabashyize mu kandi gafite abandi bakozi bagahemberwa, mureke bajye mu nshingano zabo ahubwo tubafashe kuzisoza no kuzuzuza neza.”
Uyu muyobozi ntiyeruye ngo avuge niba koko hari abayobozi bafataga abagize urwego rwa DASSO nk’abarinzi babo ariko yavuze ko ari uburyo bwo kubaburira kugira ngo batazabikora.
Gusa mu minsi yashize hari bamwe mu ba Dasso bagaragaje ko badakora ibyo bashinzwe neza kuko bamwe mu bayobozi babagira abarinzi babo.
Mu mpera z’umwaka ushize ubwo habaga inama y’umutekano y’Intara y’Uburengerazuba ikibazo cy’abayobozi b’uturere n’ab’imirenge baha akazi abagize urwego rwa DASSO cyagarutseho, aho wasangaga hari abarinda ibipangu by’abayobozi b’uturere.
Minisitiri Kaboneka yasabye abasoje amahugurwa ko bakwiye kubaha abaturage bagiye gukorana na bo.
Yagize ati “Abafatanyabikorwa banyu mbere ni abaturage, barabiteguye kandi babitezeho byinshi harimo gutegura ibibazo bafite. Mugomba kwirinda guhotera no kurenganya abaturage, ntibababone nk’abaje kubahohotera no kubarenganya ahubwo bakababona nk’abaje kubakemurira ibibazo no gufatanya nabo.”
Umuyobozi w’ishuri rya Polisi rya Gishari, CP Kabera John Bosco, yavuze ko abasoje amahugurwa ari 433 harimo abagore 100 aho bahawe amasomo atandakunye azabafasha kubahiriza inshingano zabo.


text:
Perezida wa Repubulika y’u Rwanda, Paul Kagame yavuze ko nyuma yo kubohora igihugu yumvise umuvugo w’umwana w’ubukobwa wasoje yibaza aho ‘Imana yaraye ubwo Jenoside yakorerwaga Abatutsi mu 1994’, ngo yaramwegereye amwizeza ko amateka azahinduka bidatinze.
Kuri iki Cyumweru tariki ya 10 Nzeri nibwo habaye amasengesho ngarukamwaka yo gusengera igihugu no gushima Imana yarinze igihugu n’abanyarwanda mu gihe cy’amatora y’umukuru w’igihugu yabaye ku wa 03 na 04 Kanama uyu mwaka.
Mu ijambo rye, Umukuru w’Igihugu yikije cyane ku rubyiruko rukwiye guhaguruka bakinjira mu buyobozi nabo bagatangira kugira inshingano kuri buri kimwe, Umukuru w’Igihugu yavuze ko u Rwanda rwageze aho Imana irutinya kuburyo ngo itanashakaga kurugenderera.
Yakomeje asaba abanyamidini mu ngeri zitandukanye kwirinda icyakongera koreka imbaga y’abanyarwanda, nyuma y’uko ari nabo bamwe muri bo ari bo bagize uruhare mu gutuma Jenoside ishyirwa mu bikorwa.
Afatiye ku rugero rw’ubuhamya yigeze kumva ku muntu wacitse intege, yavuze ko muri Jenoside na nyuma yaho gato abantu bibazaga aho Imana yari yagiye kandi byari bizwi ko “Imana yirirwa ahandi igataha mu Rwanda.”
Yakomoje ku mateka ya kera bakimara kubohora igihugu avuga ko hari umwana w’umukobwa wari mu bari barokotse Jenoside bahaye kuvuga umuvugo maze uwo mwana mu gusohoza umuvugo we arabaza ngo “ko babwiwe ko Imana yirirwaga ahandi igataha i Rwanda, ese Mana muri ayo majoro wari waraye he? Twagushatse turagutabaza turakubura…”
Perezida Kagame yavuze ko umuvugo w’uwo mwana w’umukobwa icyo uvuze ari uko “amateka yacu, y’u Rwanda yagiye ahindura u Rwanda igihugu kitararwamo ndetse kitararwamo n’Imana kandi Imana ariho yararaga.”
Ati “Ndibuka kera tukiri abana aho twabaga iyo hose, ababyeyi batubwira amakuru y’u Rwanda, najyaga numva batubwira ngo mu Rwanda habagamo abantu bitwaga abasasamigozi, abana bato ibyo ntabwo babizi ariko abakuru barabizi.”
Nyuma y’uko uwo mwana w’umukobwa avuze umuvugo, Perezida yahamagaye uwo mwana, amubwira ko igihugu cyabaye igihugu kitararwamo ariko ibyo byahindutse, amwizeza ko bazakigira igihugu kirarwamo.
Kagame ati “Imana yaragarutse isigaye irara i Rwanda, ni nacyo mu byo dukora byose dukwiye gukomeza, u Rwanda tukarugira ururarwa na banyirarwo, ururarwa n’abahisi n’abagenzi, ururarwa n’abashyitsi, icyo gihe urumva ko Imana buri ijoro izajya irara hano.”
Iri sengesho rikorwa buri mwaka, uyu munsi ryizihizaga imyaka 22 abanyamadini batangiye kurikora.
REBA AMAFOTO:
IJAMBO PEREZIDA KAGAME YAVUGIYE MURI UYU MUHANGO.
AMAFOTO+VIDEWO: Village Urugwiro
Nagirango nunganire His Excellency.Nubwo imana yaretse abanyarwanda bakicana muli 1990-1994,ntabwo Imana ari ugutinya Abanyarwanda.Mwibuke GAHINI ajya kwica murumuna we ABEL.Imana yaramubujije aranga,imana iricecekera.Kuva umuntu yaremwa,hashize imyaka 6000,dukurikije Bible Chronology.Guhera kuli GAHINI kugeza uyu munsi,abantu banga KUMVIRA imana.Baricana,biga kurwana,barasambana,barya ruswa,etc...
Abantu bumvira imana,ni bake cyane.Dore IKIBAZO tugomba kwibaza:ESE IMANA IZAKOMEZA KUTWIHORERA?? Dore igisubizo.Imana ifite GAHUNDA yayo ikoreraho.Yashyizeho UMUNSI W’IMPERUKA (Ibyakozwe 17:31).Nkuko tubisoma muli Yeremiya 25:33,kuli uwo munsi,imana izica abantu bose banga kuyumvira,ku buryo kuli uwo munsi,INTUMBI zishwe n’imana zizaba zuzuye isi yose.Ntabwo rero imana yali yahunze u Rwanda hagati ya 1990-1994.Ahubwo yihorera abantu bakicana,bagasambana,bakiba,etc...ariko yashyizeho UMUNSI NTARENGWA izabica bose.
Nkuko tubisoma muli Imigani 2:21,22,hazarokoka abantu bake bumvira imana,bature mu isi izahinduka Paradizo.Mwese mujye mutekereza uwo MUNSI uzaba uteye ubwoba nkuko tubisoma muli Yoweli 2:11.Hanyuma muhinduke,aho kwibera mu byisi gusa (shuguri,politike,etc...).Abantu bibera mu byisi gusa ntibashake imana,bose bazicwa kuli uwo munsi kuko imana ibafata nk’abanzi bayo (Yakobo 4:4).Bizagenda nko ku gihe cya NOWA,ubwo imana yicaga abantu bose bali batuye isi kubera ko batayumviraga.Harokotse abantu 8 gusa bumviraga imana (Matayo 24:37-39).
Ni byiza gusenga.Imana igume iturindire igihugu cyacu naPresident wacu


text:
Umugisha wawe uhishe mu gukorera Imana (igice cya 1) Pastor Desire
Umuntu nankorera ankurikire, kuko aho ndi n’umugaragu wanjye ari ho azaba. Umuntu nankorera Data azamuha icyubahiro. (Yohana 12:26)
Iri jambo abakozi b’Imana benshi bararikunda ariko bagakundamo aka kantu kavuga icyubahiro. Nibyo koko Imana iragitanga ariko tuzagerageza kureba aho kiva kugira ngo bizadufashe kukigumana igihe kirekire.
Iyo ukibonye utamenye agaciro k’aho kiva ucyitwaramo nabi ukagira ubwibone kandi tuziko Imana irwanya abibone.
Yesu yavuze ko ushaka kumukorera abanza kumukurikira, ubundi kugeza ku rwego uba umukozi wayo wakagombye kuba warahindutse kuri kamere ufite umutima nk’uwari muri Kristo Yesu.
Wari uziko hari abakoreshwa n’Imana badakorana nayo?
Kubera Imana ifite ikibazo cy’abakozi bake mu isi kandi ibisarurwa ari byinshi hari abantu ikoresha nk’uko yakoresheje ibikona bikagaburira Eliya inyama bizikunda, ntibyiheho kandi ibikona byari ibizira mu isezerano rya kera, Imana yavuganye na Mose yifashishije igihuru cy’amahwa kitazabigororerwa.
Hari abantu bishimiye gukoreshwa n’Imana ariko badakorana nayo kuri wa munsi bazamubwira ngo twariraga, twanyweraga imbere yawe, twakoraga ibitangaza mu izina ryawe ababwire ko atabazi. Bizaba bibabaje kuko batazaba bafite uburyo bwo gusubira inyuma ngo bakosore ibyo bangije.
Hari abandi bakorana nayo bivuzeko hari ubusabane bafitanye n’umukoresha. Yesu yabanye n’abigishwa imyaka 3 nyuma ababwira ijambo ryiza ngo ntimukiri abagaragu ahubwo muri inshuti kuko umugaragu ntamenya ibyo shebuja ategura ariko inshuti baricarana bakaganira buri kimwe.
Aha twavuga nka Henoki yagendanye n’Imana imyaka 300, Aburahamu yari inshuti yayo, Mose yarageze ku rwego avugana n’Imana akanwa ku kandi, Yosuwa, intumwa za Yesu zakoreshejwe ibikomeye imyenda yabo wayikoraho ugakira.
Ejo tuzabera hamwe aho Yesu ari
ntuzacikwe..........................
Niba wifuza gusengerwa cyangwa kugisha inama, waduhamagara kuri +250788422984.
Dusengera ibyifuzo by’abantu k’ubuntu. Sangiza ubu butumwa inshuti zawe.
Pastor [email protected]


text:
Pambazuka – How the US helped create Al Qaeda and ISIS.
Pambazuka – How the US helped create Al Qaeda and ISIS
revolution muri high education sector: Kwiga muri za kaminuza ku buntu byaratangiye
Abahutu gusaba imbabazi abatutsi ?
ikibazo cya quality mu mashuri makuru na kaminuza byo mu Rwanda
IKIBAZO CYA QUALITY ya EDUCATION MURI ZA KAMINUZA N’AMASHURI MAKURU Y’U RWANDA
Ubwo Nyakubahwa Prezida wa Republika y’u Rwanda yasuraga Kaminuza Nkuru y’u Rwanda muri August 2009, mu kiganiro yahaye umuryango wa NUR, yagarutse ku bumenyi budahagije bw’abanyeshuri barangiza muri Kaminuza. Prezida wa Republika yabwiye abalimu ko bivugwa n’abakoresha ko abanyeshuri bamwe barangiza batazi no kwandika neza ibaruwa yo gusaba akazi, abandi barangije bafite distinction (the best ones) bakabaha akazi ko kwigisha muri Kaminuza, hashira umwaka cyanga ibiri bakoherezwa mu mahanga kwiga Master, bamwe bagera muri za Kaminuza zo hanze bikabananira, bakagaruka bagakomeza gukora muri Kaminuza.
Abalimu ntibashimishijwe no kumva ibyo bintu, ariko nyamara benshi bari bazi ko ari ukuri. Abakoresha benshi muri public na private sectors bari bamaze igihe babyinubira ndetse bakanabibwira abalimu bahuye nabo.
Nyakubahwa Prezida wa Republika amaze kuvuga iryo jambo, ubundi abalimu bari gukoresha inama rusange bagakora analyse, bakinenga, basanga aribyo bagashakisha impamvu quality ikomeza kugenda isubira inyuma, nuko byakosorwa, ariko siko byagenze, babaye nk’abahungabanye ntibagira icyo bakora baranuma.
Abalimu bamwe bavuga ko batinye kugira icyo bakora ngo berekane analysis yabo kuri ibyo bintu, kubera ubwoba bari bafitiye abayobozi ba Kaminuza, bashoboraga kuba bamwe mu batera ikibazo cya quality , cyane cyane ko hari ingero za bagenzi babo bari barirukanywe nabi kubera kuvugisha ukuri, bakaremerwa amadosiye ncishamutwe, kandi byaragaragara ko barengana, ntihagire igikorwa ngo barenganurwe. Iyo bimeze bityo rero nyine … ngo iyo atewe hejuru buri wese asama aye !!
Ariko kubera ko quality ya education ariyo izatuma abanyarwanda bazabaho neza cyanga nabi ejo hazaza, umuntu wese ukunda igihugu (patriot) ntiyareka ngo urubyiruko rwacu, arirwo bayobozi b’ejo hazaza, ngo rukomeze kuba victim y’imikorere yacu twe barezi, ntacyo avuze. Yemwe ni n’inshingano z’umunyarwanda wese ukunda u Rwanda, gutanga ibitekerezo byubaka ku bibazo igihugu cyacu gihura nabyo ibyo ari byo byose. Buri wese agomba kubitekerezaho, ariko yagira icyo anenga agatanga umuti wacyo uko awubona.
Akaba ariyo mpamvu niyemeje gutanga uyu musanzu w’ibitekerezo byanjye ku mpamvu numva quality igenda igwa mu mashuri makuru, ndetse ngakora na proposals z’uko byakosorwa. Of course impamvu ni nyinshi kandi ni complexes, ariko ndibanda kuri zimwe mbona ari more important kandi zishobora kuba addressed bitaruhije cyane. Ngo iyo ibuye ryagaragaye … Nk’umwarimu wigishije imyaka irenga 30 mu Mashuri Makuru na za Kaminuza zitandukanye kandi mu bihugu bitandukanye, harimo imyaka 15 muri Kaminuza Nkuru y’u Rwanda, nabonye byinshi binyemerera gutanga ibitekerezo bifatitse kandi bishobora kugira akamaro. Mu by’ukuri iyi nyamdiko si umuti w’ikibazo ahubwo ni nka proposal ya debate ku kibazo kitureba twese twakunguranaho ibitekerezo, nk’abanyarwanda bitaye kuri development y’igihugu cyabo.
Quality ya education muri za Kaminuza n’Amashuri Makuru mu Rwanda yaraguye? My response: Sana, isigaye iri hasi cyane, bituma ari ikibazo kihutirwa kubonerwa umuti.
Yagushijwe n’izihe mpamvu? Ni nyinshi zimwe zituruka ku mateka yaranze u Rwanda, izindi ziduturukaho ubwacu nk’abanyarwanda baba mu Rwanda. Dore zimwe muri zo:
1- Surpopulation y’amashuri:
Muri 1st and 2nd Republics mu Rwanda, abantu bose ntibari bemerewe kwiga, cyane cyane muri Kaminuza, bitewe n’impamvu z’ivangura tuzi twese. N’abemererwaga kwiga muri Kaminuza babaga ari mbarwa, kuko hari umubare w’imyanya ntarengwa, bityo nta cyumba cyo kwigishirizamo washoboraga gusangamo abanyeshuri barenze 30-50 maximum.
Muri 3rd Republic, habaye democratisation ya education muri levels zose, buri munyarwanda wese ubifitiye uburenganzira (watsinze ikizamini cya Leta) agashobora kwiyandikisha muri Kaminuza nta yandi mananiza. Ndetse n’abari barabujijwe kwiga muri Republika ya kabiri bashobora noneho kwiga kandi benshi barabikoze. Ubwo kandi ninako byagenze muri secondary schools.
Resultat yabaye iki? Umuvuduko w’ubwiyongere bw’abanyeshuri biyandikishaga muri Kaminuza warengaga kure ubushobozi bwa Leta yari ihanganye n’ibibazo ishyano ryose by’ingaruka ya Jenocide yakorewe abatutsi, bituma amashuri yubakwaga adahaza, ndetse n’aho abashoramari bigenga batangiye kwishyiriraho ayabo, nabwo ubushobozi bwabo n’ubwa Leta ntibyahagije kugira ngo ikibazo cya surpopulation y’amashuri gicyemuke. Ariko kandi iki kibazo ntaho twari kugihungira, byari ngombwa ko kibaho. Mu bihugu byose habayemo impinduka democratique, iha abaturage bose uburenganzira bumwe, iki kibazo cyagiye kigaragara kandi ntakundi byashoboraga kugenda. Iki kibazo kizagenda gikemuka uko abashoramari bigenga bazagenda bashora imari nyinshi mu burezi kurusha uko babikora ubu, mu kubaka ibigo n’amashuri bishya. Kizagenda gikemuka, uko urubyiruko ruzagenda rwumva ko Kaminuza atariyo kamara, bakumva kandi bakitabira amashuri makuru y’imyuga (technicians) abaha amahirwe yo kwiga ibintu bizabafasha kwihangira imirimo. Ikibazo kizakemuka kandi uko abanyarwanda benshi bazagenda bumva uburyo bugezweho bwo kwiga hakoreshejwe ICT, bakiga muri distance learning na pure elearning (biratandukanye), bagashobora kurangiza Kaminuza biga bakoresha gusa za Open Educational Resources (OERs) kuri internet, kandi bakanahabwa impamyabumenyi za Kaminuza bazaba bihitiyemo kubarizwamo. Muri ubu buryo bugitangira (ariko butarasakara), ikiba gikenewe gusa ni access kuri computer connected kuri Internet. Kugeza ubu umuntu yashoboraga kwiyigisha ibyo ashaka byose kuri Internet kuko Kaminuza nyinshi zikomeye zisigaye zishyira amasomo yazo yose kuri web for free, ariko nta Kaminuza yashoboraga kubona imugirira evaluation ngo imuhe impamyabumenyi ( certificate, diploma cg degree). Icyo kibazo gitangiye gukemuka. Kuva uyu mwaka 2013, hari Network y’amashuri makuru na za Kaminuza byo muri USA, CANADA, AUSTRALIA, SOUTH AFRICA, JAPAN, n’ibindi bihugu bigenda byiyongeraho, byishyize hamwe mucyo bise Open Educational Resources university (OERu) initiatve, bigamije kushyira mu bikorwa tertiary education for all and FOR FREE . Nzakigarukaho kuko ni revolution itagira uko isa, izatuma abantu bose babuzwaga kwiga Amashuri Makuru/Kaminuza kubera ubukene, kubura imyanya mu bigo by’amashuri, kubura aho baba, kuba kure yaho bigira, kubera akazi, ubumuga n’ibindi, bazashobora kwiga bakarangiza Kaminuza bagatsindira impamyabumenyi mu nzego zose (Bachelor, Master and PhD) zitanzwe na za Kaminuza/Amashuri Makuru zizwiho quality kw’isi yose. Ibyo byose FOR FREE. Objective ya education for all izaba yuzuye. Ibi nabyo bizagabanya cyane umubare w’abigira muri za campus.
2- Kudaha abalimu b’abanyarwanda agaciro na Recruitment y’abanyamahanga idasobanutse.
Ibi sinabitindaho, gusa igihe amashuri makuru ayoborwa n’abahashyi b’abanyamahanga, ntawakwizera ko bayayobora nka bene igihugu b’aba patriots, baba bitaye kuri interests z’igihugucyabo. Usibye ko biruhije kumva ukuntu igihugu cyacu gihora kibona imidari mu miyoborere myiza, tukagira Prezida w’Imena muri Afrika ndetse no kw’isi, tukagira aba Ministri bashimwa n’isi yose, abayobozi b’ingabo b’ibyamamare mw’isi yose, abakozi ba Leta bashimwa cyane dukesha iyo mikorere, maze ngo tukabura abanyarwanda, bashobora kuyobora amashuri makuru neza ( Rectors, Vice-Rectors) !!!??. Ibyo ntibyakumvikana. Abo bahashyi kandi mu mashuri makuru yose barimo, bagiye barangwa no kutumvikana n’abalimu b’abanyarwanda, bakabasuzugura ndetse kenshi bakabatesha agaciro. Ibyo bigatuma haba athmosphere itari nziza igira ingaruka ku mikorere y’abalimu ndetse n’abandi bakozi. Iyo utishimye ntukora neza, iyo umukoresha aguhahamura ntukora neza, iryo si ibanga. Umukoresha afite uruhare runini mu gutuma haba umwuka mwiza mu kigo ayobora. Ikindi kigaragara ni working conditions z’abalimu. Iyo umwalimu w’umunyarwanda ahembwa intica ntikize, kandi ari overloaded mu kazi, biba ngombwa ko ashakisha uko yabaho n’umuryango we, ibyo bigatuma igihe cye agikoresha muri zindi activities nyinshi zo gushakisha imibereho, aho cyagakoreshejwe gusa mu kazi ke. Amakuru mashya avuga ko iki kibazo cyatangiye gukemurwa hamwe na hamwe. Yesu ashimwe.
Abayobozi bamwe ba za Kaminuza, ntibakora analyse nyakuri y’impamvu quality isubira inyuma mu bigo byabo, ahubwo bagakwiza ikinyoma bavuga ko impamvu ari kubera ubushobozi bucye n’ubuswa bw’ abalimu b‘abanyarwanda !!! Ndetse bamwe bakemeza ko abo baswa, aho kureka ngo bagenzi babo b’abanyamahanga bita experts (ngo babarusha ubwenge) ngo babigishe, ko ahubwo banabanga bakanabarwanya (xenophobia)!!. Ibi byo ni agahomamunwa pe. Wasobanura ute ko abalimu batangije Kaminuza muri 1995, ikaba ikirangirire mu mahanga no mu Rwanda kubera uburezi itanga, wasobanura ute ko abo balimu bari intiti zitangarirwa na bose kubera competences z’abo bigishaga, bagize baaaaatya nyuma y’imyaka irenga icumi, ngo pi, bagahinduka abaswa kabuhariwe?
Ibyerekeye kwanga anamyamahanga byo, ni akumiro. Ntanarimwe abalimu muri za Kaminuza bigeze barangwa na xenophobia. Iyo xenophobia itigeze ibaho mbere, yaba yaratangiye nyuma y’imyaka irenga icumi bigenze bite? Noneho rero urebye ko n’abo balimu bavugwaho kwanga abanyamahanga, wasanga abatari bake muribo barize kandi bakigisha mu mahanga mbere ya kuza mu Rwanda.
Tuvugishe ukuri Ubundi kugira ngo umunyamahanga yemererwe kwigisha muri Kaminuza, hari criteria agomba kuba yujuje (nizo kw’isi yose): kuba afite diploma ihanitse (PhD) , afite experience ndende mu kwigisha no mu bushakashatsi mu rwego rwa Kaminuza (yerekanwa na publications yakoze kuri international level), kuba yarayoboye abandi balimu bategura PhDs na Masters, afite grade ya Full Professor, Associate (not Assistant) Professor cyanya byibuze Senior Lecturer, kandi hakaba nta mwene gihugu ufite ibyo byose bamusaba. Ibyo byose ni ngombwa kugira ngo uwo mwalimu mu gihe azamara mu Rwanda, azabe ategura abanyarwanda bazashobora kumusimbura ndetse no kuzategura nabo abandi balimu barumuna babo. Unfortunately siko bimeze. Umunyamahanga ufite Bachelor’s degree cyanga Master’s, nta experience, kandi muri field ye hari abanyarwanda bafitemo PhD/Master ndetse bamurusha na experience, uwavuga ko uwo munyamahanga atari ngombwa, dore ko aba anahembwa akayabo k’amadolari, ubwo uwabivuga yaba abaye xenophob cyangase yaba arwanira interests z’igihugu cye? Naho se gushyira muri pension umunyarwanda Full/Associate Professor ngo akwije imyaka 65, kandi udafite umunyarwanda ukiri muto wo muri urwo rwego umusimbura, maze ukazana umunyamahanga ufite grade yo hasi kandi muri domaine adakenewemo, ndetse rimwe na rimwe unarengeje ya myaka 65, ibyo byumvikana gute? Ayo makuru nyakuri, iyo reality, niyo abalimu bakwiye kujya bageza ku bayobozi b’igihugu cyacu. Batabikoze, ba bayobozi b’amashuri bizanira bene abo banyamahanga bazajya babeshya ibyo bashatse. Kubanyomoza (with concret facts) it is a patriotic duty. Umwalimu patriot ntiyigisha knowledge gusa, yigisha na patriotism, akayipratika.
Reka ngaruke kuri iki kintu gikomeye kiba mu mashuri makuru yo muri iki gihugu, by’umwihariko aya Leta, cyo gusezerera abalimu bafite grade ya Full Professor, Associate Professor, Senior Lecturer, ngo bujuje imyaka 65!!! Ibi sinzi aho twabivanye, kuko nta gihugu na kimwe ndumva bibamo. Ni umwihariko wacu kabisa. Ahandi abalimu, abaganga na ba lawyers bo mu nzego zihanitse bafatwa nk’amata y’abashyitsi kubera akamaro baba bafitiye igihugu. Iwacu habuze iki ngo tubahe agaciro bakwiye tunababyaza umusaruro? Ni ibyo gukoraho ubushakashatsi ! Abo balimu ba Kaminuza baba bamaze kugira ubumenyi na experience bihanitse, bituma ahandi aribo bayobora ubushakashatsi bw’abalimu bakiri mu nzego zo hasi, babigisha kwigisha no gukora ubushakashatsi buhanitse, bayobora za thesis za Doctorate / PhD / Master’s. Mu bihugu byateye imbere (America, Uburayi na Aziya) abo balimu bubahwa by’umwahariko, baba bafite permanent offices zabo, bakoreramo kandi bayobora ubushakashatsi, ubundi bakigisha amasomo ahanitse bazobereyemo banamenyereza ba Assistants babo. Cyakora iyo umwalimu nkuwo abyishakiye, kubera ko yumva atagifite imbaraga cyanga ku mpamvu ze bwite, asaba kugenda. Ariko kirazira ko bamwuhura nk’aho ari umugizi wa nabi cyanga ntacyo akimariye Institution n’igihugu cye !!!
Agashya rero k’undi mwihariko w’igihugu cyacu, nuko ubu hari za Kaminuza zigenga (private) zahawe recommendation itanditse, ngo ntizigahe akazi abo balimu bashaje bavuye muza Leta!!! Uretse ko abakora ibyo baba bivanga, binyuranije n’amategeko y’igihugu cyacu (kereka niba batumva private icyo bivuga), ntawanatinya kuvuga ko ibyo atari byiza na busa kabisa. Bisa no kubuza aba Professors gusaza neza ! Wagira ngo abo balimu ni abanzi b’igihugu bagomba kwicishwa ubukene n’inzara bakazapfa basabiriza kandi bacyenewe !?? Ibi kandi bijyanye n’undi mwihariko w’uru Rwanda wo gutesha abasaza agaciro, bitandukanye n’umuco wa ba sokuru, ndetse n’imico y’ibindi bihugu byo muri AFRICA . Birababaje pe! Ibyo byose rero birumvikana ko bigira ingaruka zitari nziza kuri quality y’imyigishirizey’abalimu no ku banyeshuri bigisha.
3- Kubura ibikoresho (equipment):
Igikoresho number one gikenerwa na Mwalimu n’Umunyeshuri, ni IGITABO. Ni fundamental. Ubu rero ibitabo byiza bya Kaminuza birahenda cyane kw’isi yose, bituma mu bihugu byacu, uretse n’Umunyeshuri, na Mwalimu kugura ibitabo ngombwa ni ihurizo rikomeye. Usanga igitabo cya reference kigezweho kiri mu madolari 100 – 200 ndetse bishobora no kurenga!! Kaminuza zacu rero kubona amafranga yo kugura ibitabo na za reviews bihagije kandi bigezweho ni ikibazo zaburiye igisubizo, cyane cyane urebye umubare w’abanyeshuri bakoresha za libraries, n’amikoro zifite.
Umuti: Hoppely umuti urahari kandi uroroshye kuboneka no kunywa. Umuti witwa Open Educational Resources (OERs).
« Open educational resources (OERs) are any type of educational materials in the public domain, or released with an open license, that allows users to legally and freely use, copy, adapt, and re-share. OERs present a strategic opportunity to improve the quality of education as well as facilitate policy dialogue, knowledge sharing and capacity building » 2012 World Open Educational Resources Congress Wednesday 20 – Friday 22 June, 2012 Room II, UNESCO HQ, Paris, France.
The World OER Congress held at UNESCO, Paris on 20-22 June 2012,
Noting that Open Educational Resources (OER) promote the aims of the international statements quoted above;
Recommends that States, within their capacities and authority:
Encourage research on OER. Foster research on the development, use, evaluation and re-contextualisation of OER as well as on the opportunities and challenges they present, and their impact on the quality and cost-efficiency of teaching and learning in order to strengthen the evidence base for public investment in OER .
OERs si ibitabo cyanga texts gusa, harimo na za software, virtual experiments na simulations zikoreshwa neza cyane muri scientific experiments (physics, chemistry, biology, maths, medicine, geography, etc.) by’umwihariko zigatuma umunyeshuri abona (vizualisation) concepts abstraits, aho gufata mu mutwe ama formulas … Mbega ni igitego cya ICT mu myigishirize no mu myigire ya science. Ikintu kindi cyiza cyane nuko OERs zituma amashuri bitakiri ngombwa ko atanga akayabo k’amafranga yo kugura ibitabo, bityo ayo mafranga akaba yakoreshwa ibindi, nko kongera ubushobozi muri ICT bagura computers cyanga ibindi bikenewe (economy) .
4- Amanota y’ubuntu no Gukuraho MEMOIRES.
Iyo abantu barangiza Kaminuza batazi kwandika CV n’ibaruwa yo gusaba akazi biba bivuze iki? Bivuga Ko kuva mu mwaka wa mbere bagiye bimuka nta bizami bakoze cyanga se bahabwaga amanota y’ubuntu. Muri za Kaminuza n’Amashuri Makuru byo mu Rwanda, mu iri myaka bisigaye bisa naho ari itegeko ko abanyeshuri bose batsinda, kabone niyo batigeze bakandira mw’ishuri cyangwa batumva n’icya gatanu cy’amasomo bigishijwe. Ibi bintu biri mu byatumye abanyeshuri bamwe birara, ntibige kuko baba bazi ko uko bizagenda kose bazimuka. Abalimu benshi, kubera mubare munini w’abanyeshuri n’amasaha menshi yo kwigisha, baba overloaded bigatuma badafata igihe cyo gukora ibibazo byiza bisaba gutekereza, abanyeshuri bakiga bafata mu mutwe ibyo batumva neza, ibyo nabyo ba balimu bakabikosora huti huti, ugasanga, at the end, abafashe mu mutwe cyanga batomboye neza batsinze. Ibyo bigusha cyane quality ya knowledge y’abanyeshuri. Ibyo hambere, aho bakeya bigaga neza, mu gihe benshi babubuzwaga kwiga, ntibigomba gusimburwa na benshi biga kandi biga nabi. Resultat nyine ni iriya tubona bamwe barangiza bagatsindira DIPLOME ntacyo bazi, bajya hanze gukomeza bagatsindwa …
Kaminuza rero n’Amashuri Makuru, bafashijwe n’inzego zibishinzwe za Ministere y’Uburezi bakwiye gusuzumana ubushishozi no gushakira umuti uhamye icyo kibazo gikomeye.
Reka mbe ndangirije aha (biracyaza) ariko navuge ku kindi kintu gifite ingaruka itari nziza kuri quality mu Mashuri Makuru/Kaminuza, cyatewe n’imyumvire idahwitse ya democratization ya higher education:
Gushyiraho Kaminuza za nimugoroba (evening University) gigamo cyane cyane abakozi (ba Public/Private sectors) byatumye abanyarwanda benshi batashoboraga kwiga kubera kubura igihe cyo kwiga ku manywa, nabo biga, kandi bagakomeza no gukora akazi kabatunze n’imiryango yabo. Iki nacyo ni igitego muri byinshi Leta yacu yatsinze mu rugamba rwa development.
Ariko, urebye uko amashuri yabishyize mu bikorwa, usanga hari ibigomba gukosorwa kugira ngo quality itahononekera.
Ntabwo ari logic, ntanubwo ari possible ko, umuntu wirirwa akora akazi ka Leta cyanga ka private Company, kuva sa moya mu gitondo kugera sa kumi nimwe, akava ku kazi ahitira mw’ishuri kugeza sa yine zijoro, ntibishoboka ko yakwiga akamenya akoresheje igihe kireshya n’icya wawundi wiga nta kandi kazi akora, maze bose bagatsinda kimwe. Umwe afite igihe cyo kwiyigisha nyuma y’amasomo, gushakashaka no gusoma ibitabo, dore ko ari byo bibamo ibisobanuro bisesuye, ingero na practical applications, bituma wumva ibyo mwalimu yigishije mu gihe gito; undi we yirirwa akora (let presume ko aba akorana umurava), nyuma akajya mw’ishuri, akavayo sa yine zijoro, agataha arushye aryama kugira ngo atazakererwa akazi kejo. Ubwo yiga ryari koko? Muri weekend ? Yego ariko ntibihagije, uretse ko muri weekend ariho abalimu ba visitors ariho babona umwanya wo kuza kwigisha amasomo yabo. Abo banyeshuri bombi se basabwa kugira ubumenyi bumwe mu gihe kimwe bate? Nyamara mu Rwanda bombi baratsinda, bose kandi kimwe, bakagraduatingira hamwe. Ibyo bintu twese turabizi, ariko kubera cult of degree (culte du diplome) buri wese muri bariya badafite igihe cyo gusubira mu masomo, aba ashaka kugira urwo rupapuro (degree ya Kaminuza, kabone n’aho yaba ntacyo azi. Cyane cyane ko ariyo laisser passer yonyine ishobora kumugeza ahantu hose hari akazi kazana atubutse. Ikibazo cyuko uburezi muri za Kaminuza zimwe (no muri private secondary schools zimwe) bwarahindutse pure business hatitaweho exigencies za quality, nacyo ni ikindi inzego zibishinzwe zikwiye guhagurukira amazi atararenga inkombe.
Dore uko mbibona: Ibintu byo kwemera ko abantu bose biga Kaminuza bagomba guhabwa university’s degree byanze bikunze, byafatwa nk’intsinzi ya democracy muri higher education, ariko igihe kirageze , niba kitarenze, ko kubyina intsinzi birangira, hakarebwa noneho icyakorwa ngo intsinzi tuyiteze imbere. Dute ? Wa mugani, we are not going to reinvent the wheel, nahandi birakorwa, ibi byo guha chance abakozi (apana abakora za jobs but imirimo permanent) birasanzwe mu bihugu byinshi biteye imbere muri America, Uburayi … Ariko ho, abakozi biga igihe kirekire kurusha bagenzi babo badakora. N’iwacu dukwiye kureba uko icyo kibazo cyakemuka bidatinze, abantu ntibakomeze gutanga impamyabumenyi zitagira aho zihuriye n’ubumenyi nyabwo bw’abazihabwa. Sinshidikanya ko Mineduc izirikana icyo kibazo.
Ibyo gukuraho Memoire byo simbitindaho, abantu barabivuze barasarara, cyakora icyiza nuko Kaminuza n’Amashuri Makuru nyinshi zayigumishijeho kubera akamaro ifite. Ubundi iyo umunyeshuri akoze memoire ye neza akayidefanda neza, aba yerekanye ko yakuze, atakiri mu rwego rw’abanyeshuri yigagamo, ko afite ubushobozi, ubushishozi, ubumenyi na techniques bihagije kugira ngo abe yakwitangirira ubushakashatsi muri domaine ye. Memoire ubwayo nibwo bushakashatsi nyabwo bwa mbere umunyeshuri aba yikoreye ubwe, ubushakashatsi bukemura ikibazo runaka muri society, akaba ari nabwo bwerekana ubushobozi bwe, bukanamuhesha impamyabumenyi. Memoire rero ntabwo ari devoir nk’izindi, nkuko bamwe basigaye bayita. Ntaho bihuriye. Abayikuyeho bakwiye kuyisubizaho, mu nyungu z’urubyiruko bigisha ndetse n’iz’igihugu cyacu.
… (Biracyaza)
Why western powers are against Rwanda ?
USA, France, UK, Germany and Belgium are now harassing Rwandan President H.E. Paul KAGAME, asking him to put end to the support of M23 movement in DRC. Although these countries know very well that they are wrong (because Rwanda does not support anybody involved in Congolese civil war), they continue to ignore the true reason of the problem, what is the politics of Congolese authorities who divide their own people, assassinating some of them because they are rwandaphons, supporting the Rwandan genocidal group FDLR, etc… , corrupted and ignoring national development, etc.
These western powers do not like rwandan leader because he never accept to be their puppet, he always denounces imperialist politics and call his people to defend their dignity. Doing so, he becomes more and more a good example of African leader for other African countries. A bad thing for these powers which cannot accept that all peoples are equal.
Hello world!
Welcome to WordPress.com. This is your first post. Edit or delete it and start blogging!


text:
Bamwe mu banyeshuri biga muri Kaminuza y’u Rwanda barihirwa n’Ikigega gifasha abacitse ku icumu rya Jenoside yakorewe Abatutsi batishoboye(FARG), baravuga ko bamaze amezi icumi badahabwa buruse.
Abagaragaza icyo kibazo, ni bo muri Kaminuza y’u Rwanda, Ishami ryigisha ubuhinzi, ubumenyi n’ubuvuzi bw’amatungo (UR-CAVM), ishami rya Busogo rikorera mu Karere ka Musanze mu Majyaruguru y’u Rwanda.
Abo banyeshuri bahuriza ku kuvuga ko ikibazo cyabo cyatangiranye n’uyu mwaka w’amashuri urangiye wa 2015/2016, biganjemo abari barakuwe ku rutonde rwo kurihirwa na FARG mu mwaka wa 2013/2014 kubera ko hari amasomo bari baratsinzwe barasibira ubu ariko bakaba bararusubijweho kubera ko babashije gutsinda neza ayo masomo.
Umwe muri abo banyeshuri (wasabye ko amazina ye adatangazwa), agira ati “Nyuma yo kwimuka twujuje ibyo FARG isaba byose; impapuro ziva muri kaminuza zemeza ko twatsinze zaratanzwe, ariko icyaje kuba ni uko amafaranga ya mbere yatanzwe mu Ugushyingo tutayabonye, n’icyiciro cya kabiri cy’amafaranga yatanzwe muri Werurwe ntayo twabonye.”
Akomeza agira ati “Iyo tubajije abayobozi batubwira ko “turimo kubikurikira mu kiciro cya gatatu muzabona buruse’, gusa muri uku kwezi kwa Kamena buruse yaraje ariko na none abari bafite icyo kibazo ntayo twabonye.”
Undi munyeshuri yungamo agira ati “Ikibazo gikomereye aho ni igihe umuntu ahamagaye abayobozi bo hejuru[muri FARG]. Bakamubwira bati ‘nimukomeze mwihangane ubwo nyine nimugira Imana muzayabona’ ubwo byumvikane ko bishoboka ko dushobora no kutayabona.”
Bakomerewe no kwiga, biswe ba bihemu…
Mu bitangazwa n’aba banyeshuri, bumvikanisha ko batorohewe no kwiga cyo kimwe no kubaho nta ‘buruse’ mu gihe ngo ari yo baba batezeho byose, ni mugihe kandi bamwe muri abo banyeshuri bavuga ko nta miryango bafite basaba amafaranga bakemurisha utubazo bahura natwo mu buzima bwa kaminuza.
Umunyeshuri urangije mu mwaka wa Gatatu mu ishami ry’imyororokere y’inyamanswa(Animal production), agira ati “Abenshi nta miryango tugira ngo tube twayitakira, ubu ni ibibazo mu gihe tudahabwa buruse; (Notes) kuzibona ni gutira, kuzibona ni kwa kuzibona nyuma y’abandi n’ubundi kubera amikoro makeya, hari n’ubwo umuntu azibura burundu.”
Akomeza agira ati “Ba nyir’amacumbi bo batwise ba bihemu kubera ko tutabashije kuyishyura mu mezi icumi ashize, ubu twayasohotsemo twagiye kuri bagenzi bacu nibo baducumbikiye kubera ko bazi ikibazo dufite, gusa bigaragara ko nabo tubabangamiye.”
Mweramana Anita, umuyobozi ushinzwe uburezi bw’abanyeshuri biga mu Ntara y’Amajyaruguru bafashwa na FARG, agaruka ku kibazo cy’abanyeshuri bavuga ko bamaze umwaka badahabwa buruse, yabwiye izubarirashe.rw ko giterwa n’ibibazo bitandukanye bafite birimo kuba ngo hari ababa bafite imyirondoro y’ibyemezo idahura n’imyirondoro iri ku ndangamuntu zabo.
Mweramana ahamagarira abo banyeshuri gukosora ibibazo bazi ko bafite kugira ngo bazahabwe buruse batarabona.
Ati “Nibakosora ibibazo bafite, bazahabwa amafaranga yabo.”
Umuryango w’abanyeshuri barokotse Jenoside yakorewe Abatutsi muri Mata 1994 (AERG Iteme), ukorera muri UR-CAVM, ugaragaza ko abanyeshuri bafite ikibazo cyo kuba barangije umwaka w’amashuri badahabwa buruse ari cumi n’umwe.
Twitter: @Umurengezis


text:
Umwanda uza ku mwanya wa kabiri mu ndwara zugarije Akarere ka Gicumbi.
Indwara ziterwa n’umwanda harimo
•Impiswi
•Ubuheri
•Inzoka zo munda zikunze gufata abana
Izi ndwara zikaza nyuma y’indwara ya Maliraya yibasiye aka Karere, yo iterwa n’Umubu.
Ibyo ni ibyatangajwe n’umuyobozi w’Akarere ka Gicumbi, Mudaheranwa Juvenal, ubwo hatangizwaga icyumweru cyahariwe kwita ku buzima bw’umubyeyi n’umwana, muri gahunda yashyizweho na Madamu Jeannette Kagame.
Meya w’Akarere ka Gicumbi Mudaheranwa yavuze ko mu ndwara zugarije Akarere ka Gicumbi, harimo indwara ya Malariya,Impiswi, inzoka ndetse n’ubuheri, ati“bigaragara ko umubare w’indwara ziterwa n’umwanda ziganje cyane kurusha izindi.”
Mudehererwa yavuze ko indwara y’impiswi iterwa n’umwanda wo mu bwiherero, ubuheri bugaterwa no kudakaraba, inzoka zigaterwa no kudasukura ibyo bariraho ndetse no kudakaraba intoki.
Yagize ati “Tugiye guhagurukira kurwanya umwanda ugaragara muri aka Karere kuko biteye isoni kubona abantu barwara kubera umwanda.”
Yasabye abaturage gucukura ubwiherero bufite Metero 6, z’ubujyakuzimu ndetse bakabugirira n’isuku bakirinda indwara zishobora guterwa no kutagira isuku mu bwiherero.
Umunyamabanga Nshingwabikorwa w’Umurenge wa Muhondo, Irankijije Nduwayo, yabwiye ikinyamakuru Izuba Rirashe ko ikibazo cy’indwara ziterwa n’umwanda cyugarije Akarere bagifatiye ingamba zihamye, ati“ Twari dusanzwe dufatanya n’abajyanama b’ubuzima gukungurira abaturage kugira isuku ariko tugiye no kubigira itegeko ku muturage.”
Irankijije yavuze ko bagiye gusaba abaturage kugira Kandagirukarabe mu rugo, gukaraba bagiye kurya, kugira aho bashyira amasahane n’ibindi.
Uwimana Théonest utuye mu Murenge wa Muhondo, yavuze ko bugarijwe n’indwara ziterwa n’umwanda cyane inzoka zo munda ku bana bato ndetse n’ubuheri biterwa n’umwanda.
Mukantagorama Jeanne, utuye mu Murenge wa Muhondo, yabwiye Izuba Rirashe ko umwanda uturuka ku bwiherero biterwa n’imyumvire ariko n’ubutaka bwo gucukuraho ubwiherero ari ikibazo kuko bacukura ubwiherero ubutaka bugatenguka.
Gicumbi ni Akarere gaherereye mu Ntara y’Amajyaruguru y’u Rwanda, kagizwe n’Imirenge 21,utugari 109, ibigo nderabuzima 25, Post de santé 20, ivuriro rimwe ry’Akarere.


text:
Inzobere muri gahunda y’imirimo itanga akazi ku baturage benshi (HIMO) no kwegereza ibikorwa abaturage muri Ministeri y’Ubuhinzi n’Ubworozi (MINAGRI), Rusingizandekwe Aimable, akaba n’umuyobozi w’agateganyo wa gahunda yo kubaka imihanda ifasha abaturage kugeza umusaruro ku isoko “Feeder Roads” yatangarije Imvaho Nshya ko hamaze kubakwa imihanda ya ‘Feeder Roads’ iri ku bilometero birenga 2400 muri gahunda y’Imbaturabukungu ya kabiri (EDPRS II).
Rusingizandekwe yavuze ko gahunda ya ‘Feeder Road’ yashyizweho ubwo muri 2010 Leta y’u Rwanda yari imaze gushyiraho gahunda ya CIP yo kongera umusaruro w’ibihingwa hitabwa ku gukoresha ifumbire n’imbuto y’indobanure, gufata neza ubutaka no gutunganya ibishanga n’ibindi bituma umusaruro uzamuka, bituma abahinzi bahura n’ikibazo cyo kugeza umusaruro ku isoko.
Ati “Ni bwo MINAGRI n’abafatanyabikorwa bicaye hamwe batekereza gahunda ya “Feeder Roads”; ni gute twasana imihanda y’imihahirano yo mu cyaro kugira ngo abaturage babashe kugeza umusaruro wabo ku isoko, kuko gahunda yari isanzwe ihari yari iyo gusana imihanda y’ingendo.”
Yakomeje avuga ko muri gahunda y’imbaturabukungu ya kabiri (EDPRS II) yo mu 2013-2018 hashyizweho intego yo gusana imihanda ifasha abaturage kugeza umusaruro ku isoko ireshya na kilometero 2 550, mu myaka itanu.
Ati “Ubu tugeze kuri kilometero zirenga 2 400, hasigaye ibilometero bigeze mu 100, ku buryo mu kwezi kwa Kamena 2018 tuzaba tugeze ku ntego y’Imbaturabukungu ya kabiri EDPRS II.”
Muri iyo gahunda habonetse abaterankunga, buri wese yiyemeza kuzakora ibilometero runaka bigerwaho. Umuryango w’Ubumwe bw’u Burayi wiyemeje gutera inkunga yo kubaka kilometero 700 no gusana kilometero 500, u Buholandi bwiyemeza gukora kilometero 162 ariko hakorwa kilometero 164 bunasana kilometero 664.
Banki y’Isi yo iracyarimo gukora ibilometero yiyemeje gutera inkunga, USAID na yo yiyemeje gutanga inkunga yayo, Abaholandi bongera kwiyemeza gutanga ibihumbi 20 by’amayero babinyujije muri Banki y’Isi.
Mu rwego rwo gukomeza gushyira mu bikorwa gahunda ya ‘Feeder Roads’, muri Mata 2017 MINAGRI yateguye gahunda irambye, ifite ingamba n’uko zizagerwaho itanga icyerekezo cyo kubaka no gusana imihanda iri kuri kilometero 30 000 kugeza mu myaka 9.
Rusingizandekwe ati “Icyerekezo ku buryo buri muhinzi wo mu Rwanda aho ari hose atagomba kugenda ibilometero bibiri ataragera ku muhanda ukoze neza. Ibyo biradusaba kuzakora ibilometero 30 000 kugeza muri 2027.”
Minisiteri y’Ibikorwa Remezo ni yo yahawe kuzayobora ibikorwa by’iyo gahunda mu gihe Minisiteri y’Ubuhinzi n’Ubworozi yahawe kugenzura impinduka iyo mihanda igirira abahinzi ari na bo baturage.
Gahunda ya ‘Feeder Roads’ ikorera mu turere 15 tugiye kwiyongeraho utundi dutandatu muri gahunda igiye gutangirana n’inkunga zisigaye za Banki y’Isi, USAID n’u Buholandi.
MUTUNGIREHE SAMUEL


text:
Umugore wasamye aba agomba kujya kwa muganga kabone n’iyo yaba yumva ubuzima bwe buhagaze neza, kugira ngo ubuzima bwe n’ubw’umwana bukurikiranwe.
Muganga Keneth Ruzindana wakurikiranaga abagore batwite mu bitaro byitiriwe umwami Faical, yasobanuye byinshi ku nshuro umubyeyi agomba kujya kwa muganga n’icyo aba agiye gukorayo.
Ngo umubyeyi aba agomba kujya kwa muganga byibura inshuro 3 mu gihe cy’amezi 9, ni ukuvuga inshuro 1 muri buri gihembwe kigizwe n’amezi 3.
Igihembwe cya mbere gihera umugore agisama kugera ku mezi 3, umugore aba agomba kujya kwa muganga kugira ngo harebwe niba umwana ari mu mura neza, kandi hanarebwe itariki umubyeyi azabyariraho.
Ngo ibisubizo byafashwe muri iki gihe ntibikunda kubaho ko byibeshya. Ikindi kandi ni uko ahabwa inama z’uko agomba kwitwara haba mu myifatire no mu mirire.
Ngo igihembwe cya 2 gihera kuva inda ifite amezi 4 kugera kuri 6, umubyeyi akaba asuzumwa indwara zitandukanye harimo nka HIV/AIDS, umuvuduko w’amaraso, diabete, ndetse agahabwa ibisobanuro by’impinduka ziba zimaze kugaragara ku mubiri we.
Igihembwe cya 3, gitangira ku mezi 7 kugeza ku 9, na cyo ni ingenzi cyane kuko umugore afatwa ibizami bigamije kureba uburyo azabyaramo, niba azabagwa cyangwa se niba azabyara neza.
“Aha harebwa niba umwana acuramye, ubugari bw’amatako, n’ibindi. Hatangwa kandi inama za nyuma yo kubyara, uburyo bwo gutegurira umwana ugiye kuvuka, niba azonswa cyangwa se agahabwa amata kubera impamvu runaka.”
Muganga Ruzindana avuga ko umubyeyi wese utwite aba agomba kugera kwa muganga byibura izo nshuro mbere y’uko abyara, kuko bimwongerera amahirwe yo kubyara umwana ufite ubuzima buzira umuze, na we ubwe bukabungabungwa.


text:
Mwiriwe,
Mutwihanganire, gushyiraho Episode ya 155 ntabwo byadushobokeye kubera imirimo yo gukora data base y’ababashije kwishyura mu buryo bwa Online no mu buryo bwa Mobile Money.
Twakomeje kugerageza ngo igeho kare ntibyadushobokera.
Ejo tubasezeranyije kubaha iyi Episode ya 155 (mu gitondo) na 156 (nyuma ya saa sita).
Murakoze kutwihanganira.
Icyumweru kiza
15 Comments
-
Murakoze cyane Museke muzaba mukoze ikintu cyiza ntarungu.tuzagira then nti muzaduhe kagufi Kuko ngo muduhaye ebyiri.
-
Muzaduha eshatu kuko nubushize mwaduhaye imwe mwagombaga kuduha ebyiri
-
muduhe numéro dushyireho amafranga twishyure
-
Njye ndifuza kubaza chief editor kdi yihangane ansubize rwose:
inkuru iri supposed kutugeraho 3:30Am none utumenyesheje impamvu itatugezeho 3:46PM.Mpora mbikubaza ntunsubize ariko nubundi reka mbikubaze:”ni ryari wakabaye utumenyesha igihe ikibazo inkyru yagize?ni mbere cg nyuma?”. buriya utekerezako kuva saa 3:30AM kugera 3:45PM umuntu aba amaze kuza gushaka inkuru kangahe?igihe abantu baba bataye wowe ntacyo kikubwiye?cg udufata nkabatagira icyo bakora?
plz ubutaha jya ubitumenyesha kare rwose nibwo bunyamwuga
-
Yampayinka!! yego ni uburenganzira bwawe ariko hari ubwo abantu dukabya!!! Umuseke ntibworohewe kabisa
-
Ibi ni ugukabya nshuti muvandimwe,
Ubu se tuvuge ko mu buzima ibintu byose ubikora perfectly???
Niba habaye ho ikosa,ni ibisanzwe mu buzima bibaho cyane ko nta n’itegeko badushyizeho mu kwishyura/gusoma iyi nkuru…
Niba utabashije kubyihanganira se waretse kuyishyura.
Tujye dutanga ibitekerezo arko twirinde gukabya..
-
-
ARiko NKatwe Turi Aha Hafi Mururundi NTimwotworohereza Mykuriha NKo Kuri Lumicash Canke Ecocash? Murakoze
-
Birababaje, impamvu inkuru itatugeraho byo biragaragara ko mwabanje ibya cash; gusa hari ukuntu iyo wamaze kugura ikintu uba ugifitiye uburenganzira sinumva rero abishyuye icyo bari kuzira. Ikindi mukwiye gushyira imbere abaclients banyu kuko ubu ntitukiri abakunzi banyu twabaye abaclients. Ni donna donna.
-
@Umuseke byibura mumaze gutera intambwe yo kwaka imbabazi igihe hari ibitagenze neza, ibyo mwiriwemo nabyo byari ingenzi keep it up, twizeye kuzakomeza kubona inkuru yacu ku gihe
-
Ko murimo kutujyamo imyenda myinshi?!Ubwo ejo muzaduha episode 3 (155,156,157).Umugoroba mwiza.
-
mwiriwe, nkatwe turi i Burundi ,ushoboye kuronka umwishurira kuri mobilmoney, muzomenya gute ko ariwe bishuriye?
-
Umuseke mbanje kubashimira kubwo kugerageza kwisegura ark nfite ikibazo rwose knd gikomeye peee mumbabarire munsubize ngewe nfite tigo cash gusa ntekereza gushaka mobile money ark ikibazo kikaba muzabwirwa niki ko aringe wishyuye Ese kuki mutaduha imirongo yose kuburyo bwokutworohereza ko bishoboka
-
Jyewe nishyuye online nkurikiza amabwiriza yose ariko nta message ya feedback nabonye. Mwamfasha kumenya niba byarakunze ? Thank you


text:
Nkurunziza Edouard, Umuyobozi w’Itorero rya Power of Prayer Church “Imbaraga z’amasengesho” rikorera mu mujyi wa Kigali mu karere ka Kicukiro yatangaje ko bateguye igiterane cyo gukangurira abantu guhozaho gusenga, kizaba kuva ku ya 13 kugeza ku ya 15 Ukwakira 2017 ku rusengero rwa Healing Center ruherereye i Remera mu Mujyi wa Kigali.
Aganira n’Imvaho Nshya yavuze ko icyo giterane kigamije gukangurira abantu ugutera ikirenge mu cya Yesu ngo kuko na we ajya kuza gucungura abantu ku isi yagiye imbere y’Imana arasenga cyane bimufasha kuza akora icyo gikorwa.
Ibitangaza na byo yakoraga, Nkurunziza yibukije ko Yesu yabikoraga kubera ukuntu yasengaga ubudacogora.
Yagize ati “Ni igiterane kigamije gukangurira abantu ugusenga ubudasiba kuko ni yo ntego twasigiwe na Yesu. Na we ajya kuza ku Isi yarasenze cyane abasha kuza acungura abantu. N’ubwo kandi abantu bajya birengagiza kuvuga uko yakoraga ibitangaza, yabikoraga kubera amasengesho yabaga yakoze”.
Uko Yesu yasengaga cyane ngo byari mu rwego kandi rwo gukangurira abantu guhora basenga. Uguhozaho gusenga, Nkurunziza avuga ko bituma umuntu agira imyitwarire myiza aho ari hose.
Ukudasenga kw’abantu, yemeza ko ari ko gutuma bakora amakosa bidakwiye.
Amatorero yose, Nkurunziza avuga ko atumiwe muri icyo giterane kugira ngo bibukiranye hamwe inshingano z’umukrisito zo kudahwema gusenga.
Imyiteguro yacyo, yavuze ko igeze kure ngo kandi hazaba harimo abavugabutumwa batandukanye barimo Mukwiza Simeon uzaturuka muri Canada, Ruhumbuguza Meschak uzava muri Leta zunze ubumwe z’Amerika n’undi witwa Misariro uba mu Rwanda.
Muri icyo giterane kandi yavuze ko hazaba harimo amakorali anyuranye arimo Alarm Ministries, True promises, Gisubizo Ministry, Rehoboth Ministries na Healing Worship Team ibarizwa muri iryo torero.
Rumenga Etienne uyobora korali ya Healing Worship Team imwe muri korali zizaririmba muri icyo giterane yavuze ko biteguye mu buryo buhagije kuzaririmbira abantu neza kuva umunsi wa mbere w’igiterane kugeza ku munsi wa nyuma ngo kandi bizeye ko Imana izakora ibitangaza muri icyo giterane.
Muhoza Innocent uzwi nka Kibonke uyobora korali mu gihe cyo kuririmba na we yavuze ko ijoro n’amanywa basengera icyo giterane kugira ngo kizagende neza.
Muri icyo giterane kandi ngo abantu bazasobanukirwa ukuntu bakwiye gusenga mu kuri no mu mwuka baramya Imana banayihimbaza.
Icyo giterane cyahawe inyito ya “ Prayer driven for life” kizajya kiba mu masaha y’umugoroba.
NDAMYIROKOYE FRANÇOIS


text:
Mu gihe bimenyerewe ko akenshi abantu bandikira ibitangazamakuru by’amabura kindi, bashobewe mu nkundo kandi bazinutswe, kuri iyi shuro dufite uwemaraye ahamya ko yaguye ahashashe mu rukundo rw’agahebuzo ruzira ikizinga.
Uyu mukobwa yatwandikiye agira ati ’’Nkunze kubona inkuru zitandukanye zo kugira inama abafite ibibazo mu nkundo, gusa ubu njye sinje ku bw’ibibazo ahubwo ndatanga ubuhamya ko urukundo rukibaho kandi ruzima.’’
"Mu by’ukuri kuva cyera nakuze ndi umukobwa utinya guhemuka no guhemukirwa, nakumva ibiba mu nkundo byo nkatinya, nkanabyirinda, gusa numva bavuga ngo uwo uzaheka ntumwisha urume, naje guhura n’umusore duteze imodoka, agakapu kanjye kaguye hasi arakampa, sinabyita ho nawe mbona nta kindi yari agamije, twaragiye nshiduka aho nari ngiye mu munsi mukuru w’amavuko w’inshuti yanjye nawe ari ho agiye, nta wari witaye ku wundi, gusa yari umusore mwiza pe, twaritahiye, gusa twaje kujya duhuzwa n’izo nshuti nkumva uwo musore mwishimiye, nyuma byaje gutangira bamuserereza ngo nta mukunzi agira, nanjye bikaba uko bakatubwira ngo twisungane, gusa nyuma naje gusanga nawe yari yarankunze ngo akabura aho ampera, numvise nezerewe mu mutima, numva urumeza ku mubiri, gusa nihagararaho duhana numero za telefoni ndataha, numvaga atari njye urota ampamagaye, yarampamagaye, ibyuya birandenga, ndamuvugisha numva nezerewe.’’
"Yari umusore, ataraba umugabo wanjye, wiyubaha utuje utangirwa ubuhamya na buri wese, nakumva ayo makuru umutima ukankomanga ntinya ko bamuntwara, sinari narigeze niyandarika ibi byateye, numvaga nzabonwa n’umugabo umwe kandi wanjye, uwo twakundanye nyine, numvaga mubuze byazangora gukundana ukundi.’’
"Mu byumve naramurushyaga akanyihanganira, hakaba ubwo abandi bakobwa bambwira ngo nkore ibituma ababara ngo nibwo nzamenya ko ankunda koko, yarabyihanganiraga, nkabona mugora, yambwiraga ko mutesha umutwe ngira ngo nibyo binyereka ko ankunda nyamara nibeshya, nkagira ngo yambonaga, najyaga mu buriri nkarira, sinjye warotaga duhuye, numva mukumbuye ntamurekura, mu ijwi rituje akampumuriza.’’
Urugamba iyo rukomeye ruba rugiye kurangira!
"Yaje kubona akazi ahantu ahura n’abakobwa benshi kandi nabo biyizeye mu bwiza, maze ngiye kumureba yo, nkibabona ntangira kubyimba, maze nabona atinze kumpamagara cyangwa kunyandikira incyuro zikaba nyinshi mushinja ko ampamagara amaze kubahetura, maze asa n’uhabutse n’inshuro yampamagaraga ziragabanuka, ndananuka (urukundo nyakuri ntirujya ruzinukwa), narananutse nicuza impamvu namukunze, ntangira kwivumbura, nkumva nabivamo, yemwe nkajya nihamagarira abandi bakansohokana ngo nkunde mubabaze, gusa akihangana ntanyereke ko ababaye, rimwe uwo twasohokanye nihaye kumwiryaho ancanira urushyi ngiye kugwa, umukunzi nyakuri aransama, arira kundusha.’’
"Yaransindagije, aramperekeza ndataha n’ibimwaro byinshi mpita mfata umwanzuro wo kutongera kwibabariza umukunzi, gusa mbimuganirije ambwira ko yari ari hafi gushoberwa, numva umusatsi umvuye ho, numva ngize ubwoba butigeze bumbamo, numvaga iyo biba bityo nari bubure aho nkwirwa mu isi.’’
"Kuva icyo gihe twarababariranye, gusa nicuza igihe nataye mukomeretsa, twaje kubana nyuma y’umwaka n’igice dukundana ubu ni umugabo mu rugo nanjye ndi umugore utekanye dufitanye abana 3, kandi mbona ntacyo nshinja urugo rwacu, turakundanye, tubanye neza, mbese ni agahebuzo.’’
"Inama nabagira mwige kugira urukundo nyakuri, kandi iyo ukundana n’umuntu nyakuri wumva hari ibikubaho bidasanzwe, nawe hari ibyo akora ugakeka ko ubanza afite ikibazo, mwirinde kubabazanya, iyo umuntu mukundana by’ukuri ubaho wikanga kumuhemukira, njye byambaye ho numva uburyo biryana, iyo ubayeho uhinduranye urukundo nk’umwambaro rugenda rugabanuka uwo mubanye ntabwo umuha urwuzuye niyo mpamvu imiryango myinshi ibaho ishyamiranye.’’
Igorora Iritararenga Dieudonne


text:
Twandikire
Twishimira gufasha abantu bashishikazwa na Bibiliya hamwe n’umurimo dukorera ku isi hose wo kwigisha. Dore bimwe mu byo wakora kugira ngo ubone Abahamya ba Yehova bo mu gace utuyemo:
Reba igihe n’aho Urwibutso tugira buri mwaka ruzabera
Duhamagare cyangwa utwandikire kuri aderesi iri hasi aha:
Ukraine
Religious Center of Jehovah’s Witnesses in Ukraine
PO Box 955
79491 LVIV - BRIUKHOVYCHI
UKRAINE
+38 032-240-9200
Amasaha y’akazi
Kuwa mbere kugeza kuwa gatanu
8:00 za mu gitondo kugeza 5:00 z’umugoroba.


text:
Na Tom Ndahiro
Kugeza ubu uwari Padiri Thomas Nahimana mubyo azakora bitari politiki y’ubugome n’urwango, ntazongera gusoma misa cyangwa se gutanga amasakaramentu atangwa n’abasaseridoti.
Ubu niba anabikora ntabwo amategeko ya Vatican abimwemerera.
Ku itariki ya 4 Gashyantare 2013, Musenyeri Jean Damascene Bimenyimana yadutangarije ko agiye gufatira ibyemezo abapadiri batangije kandi bandika ku rubuga leprophete. Abo bapadiri ni Fortunatus Rudakemwa na Thomas Nahimana.
Nyuma y’icyo gihe cyose twabonye amakuru, kandi yizewe, ko Musenyeri Bimenyimana ibyemezo amaze kubifatira Bwana Thomas Nahimana. Ibyo byemezo yabitangarije abapadiri bo muri diyoseze ya Cyangugu ejo ku itariki ya 19 Mata .
Musenyeri Bimenyimana yabwiye abapadiri ayobora ko Thomas Nahimana yahagaritswe ku mirimo ye y’ubupadiri ku gihe kitazwi. Icyo bisobanura ni uko kugirango azongere gukora umurimo yiyitiriraga w’ubupadiri ari uko hari ikindi cyemezo kigomba kuzafatwa na Musenyeri ubifitiye ububasha. Uwo akaba ari Musenyeri wa diyoseze ya Cyangugu.
Abakurikiranira hafi ibijyanye n’icyo cyemezo, ngo ni uko iryo hagarikwa ry’agateganyo ku gihe kitazwi binavuga guhagarikwa burundu kubera ko umupadiri washinze ishyaka akanibera umuyobozi nta kindi aba ashaka uretse kuvanwa mu murimo w’ubusaseridoti.
Twashatse Musenyeri Bimenyimana ngo aduhe ibisobanuro birambuye ntibyadushobokera cyakora uko icyo cyemezo cyafashwe n’igihe cyafatiwe tuzaba tubibagezaho.
Mubyo Musenyeri Bimenyimana yabwiye abo bapadiri bo muri Diyoseze yentiharimo ibya Padiri Rudakemwa. Tuzaba tubigarukaho nyuma.


text:
Wakomotse ku mandwa y’inkonjo umugabo Munanira wo mu Rukatsa (Ingabo za Semugaza wa Ndarabasa) yarasiye urushyi ku munwa rwumirana na wo bari ku Muvumba (Byumba); ahasaga mu mwaka wa 1800.
Ibyo byabaye ku ngoma ya Gahindiro akiri muto; se wabo Semugaza yanganye na Rugaju rwa Mutimbo; Rugaju amurega ko ashaka kurwanira ingoma, nyamara Semugaza ari we umaze kunesha Ibigina, amaze kubitsinda i Mwendo wa Kilyango, bishaka kuyirwanira.
Ubwo Semugaza amaze kumva ko aregwa na Rugaju kandi abona ko i Bwami bamureba nabi, aherako aracika. Ageze ku Ibuye rya Nyabugogo Urukatsa ruhatsinda ingwe bayicishije amaboko. Bageze ku Kicukiro, inka ye y’inyamibwa yitwaga inka ya Rureli irabyara. Bahamara iminsi bayihemba ngo ikomeze umugongo babone kujya i Ndorwa. Kuhamara iyo minsi yose ni uko basuzuguraga ingabo z’ibwami bareba ko zitatinyuka kubakoma imbere.
Inka rero imaze gukomeza umugongo, bakomeza urugendo rwabo rwo gucika, bagana i Ndorwa. Bageze i Rumuli, umugore wa Kabano ka Kazenga na we arabyara.
Naho bahamara iminsi munani; umugore arasohoka bita umwana amazina, baragandura. Bageze mu Mutara barwana n’inkiko z’u Rwanda barazinesha. Ni bwo Kabano ka Kazenga arashe umukwe wa Semugaza witwaga Mbaraga, kuko atutse Urukatsa bahetse Semugaza, ngo “Nibashyire icyo kiriba hasi”. Kabano amurasa hagati y’amaso umwambi urasohoka ufata igiti cy’umugunga impembe zirareshya. Semugaza abwira Urukatsa ati: «Muramenye umwambi w’umwana wanjye ntuhere»
Ubwo icyo giti bagitema hepfo no haruguru, umwambi ugisigara hagati, Semugaza akajya awugendana mu ngobyi bamuhetse. Baragenda bageze i Ndorwa, bigarurira igice cyayo; ntibahakwa na Gahaya. Bamaze gutura mu Ndorwa bakajya batera inkiko z’u Rwanda bakazinesha; bakanyaga inka bakazijyana aho bacikiye.
Umunsi umwe bagaruka mu Mutara kuhanyaga inka. Bamaze kuzinyaga induru irakorerana, inkiko zose zirahurura zirwanya Urukatsa rurazinesha. Bageze ku Muvumba bahura n’imandwa y’inkonjo yavaga gusega, ikubise amaso Urukatsa ivuza induru: urushyi rukiri ku munwa umugabo wo mu Rukatsa witwaga Munanira ayirasa inyuma y’urushyi, umwambi urarwahuranya, uca mu kanwa ufata mu irugu.
Urukatsa ruriyamirira, ruti: Noneho ino si induru ni impomamunwa; kuko urushyi rwafatanye na wo kubera umwambi wahinguranije. Nuko kuva ubwo, uvugije induru wese bigashyira kera, bati: «Nimwumve induru yabaye impomamunwa!»
Inkomoko: Ibirari by’insigamigani


text:
Itsinda ry’urubyiruko rw’abahungu bane n’abakobwa babiri barangije Kaminuza mu 2016 bakiri ku ishuri bishyize hamwe bigomwa igice cyabo cya ‘bourse’ bakakizigama barangije ntibasabye akazi ubu bose bakora mu mushinga w’ingurube wabo batangije kuyo bizigamiye. Intego ni ukugera kure….
Bahuriye mu itorero baramenyana, maze bari muri kaminuza (zitandukanye) bumvikana gukora ikintu cyatuma nibarangiza bazishakira imibereho aho gusaba akazi kanagoye kubona muri iki gihe.
Bemeranyijwe kwigomwa bakizigamira hamwe 40 000Frw buri umwe kuri bourse ya 75 000Frw bahabwaga buri mezi atatu, babikora mu gihe cy’imyaka ibiri nk’uko bivugwa na Ananias Mwizerwa ushinzwe umutungo muri iri tsinda rya batandatu.
Barangije Kaminuza bahise batangiza umushinga bemeranyije amafaranga ibihumbi 700 bari bafite, bakodesha ubutaka mu murenge wa Kinyinya/Gasabo bubaka ikiraro banagura ingurube ebyiri.
Ingurube ntizabatengushye, ubu bafite ikiraro cy’imiryango icyenda kirimo ingurube icyenda bafite n’izindi bagurishije ndetse no kuri konti yabo bafiteho ayo bamaze kwizigamira.
Mwizerwa ati “Ubu turifuza kongera ibiraro n’ubutaka muri uyu mwaka kuko dushaka ko mu minsi iri imbere twakorora ingurube ziri hagati ya 50 na 100.
Ingurube imwe yabo ibwagura ibibwana hagati ya bitandatu na 11, bakagurisha iyabwaguye n’ibibwana biwme bakorora ibisigaye. Ingurube nkuru imwe bayigurisha hagati ya 95 000Frw na 120 000Frw.
Mwizerwa ati “Nubwo tutaragera aho twifuza ariko {muri twe} ntawagira ikibazo ngo kitunanire, ibyo nibyo bidutera imbaraga zo kurushaho gukora cyane.”
Bose uko ari batandatu nta kandi kazi bakora, bita kuri uyu mushinga wabo gusa, bakanagira umuntu umwe bahaye akazi uzirinda.
Ubu bari gusaba inguzanyo ngo bongere izi ndyoheshabirayi zabo, bafite gahunda y’uko mu myaka ibiri bazaba bacuruza inyama zazo kandi banazibyazamo ibindi nka
Iritsinda ngo rikoranga n’ikigo cy’imari bakaba baratangiye gusaba inguzanyo izabafasha kongera umubare w’ingurube kuburyo mu myaka ibiri bazaba basigaye bacuruza inyama z’ingurube ndetse bazibyazamo n’ibindi bintu bitandukanye nka saucisson.
Uyu mushinga aho ugeze ubu ni uko ibyo ukenera byose ku kwezi ari nawo uba wabitanze icyo bakora ari ukubyaza umusaruro inyungu bari kuvanamo kandi banizigamira.
Mwizerwa ati “Byatugoye icyo gihe twigomwaga bourse no gutangira umushinga kuko nibwo twakoresheje amafaranga menshi ariko ubu biratworoheye kuko ubu zirigurira ibyo zirya n’imiti dukoresha zikaniyishyurira umushumba uzicunga, tukanavana andi mu ifumbire iyo twakunduye.”
Kevine Musabimana umuyobozi w’iri tsinda muri iki cyumweru yari arihagarariye mu irushanwa ry’imishinga myiza ya ba rwiyemezamirimo bato, nubwo umushinga wabo utatsinze ariko washimwe na benshi kandi nabo ngo byabahaye imbaraga zo kurushaho kongera imbaraga mu gukora umushinga wabo biteza imbere.
Mwizerwa we abwira urundi rubyiruko rukiri ku ishuri ko nubwo bourse ari ntoya ariko kwigomwa macye kuri yo byagufasha gutangira ubuzima urangije cyane wishyize hamwe n’abandi.
Ati “Twatangiye kureba icyo twakora mbere y’igihe twigiye kuri bakuru bacu twabonaga barabuze akazi hanze aha maze dutekereza uko twazihangira umurimo tukirangiza kwiga.”
Josiane UWANYIRIGIRA
UMUSEKE.RW
13 Comments
-
Yewe ko ubanza bya bintu bitoroshye koko ! Ibintu birakomeye ubwo natwe tumaze kuva ku nka tukaba dusigaye tworora ingurube, ni hatari nakwambia
-
Namwe mwavuye ku nka? ubwo muri bande batagomba gukora ibyinjiza amafaranga kurusha ibindi Hatari we?
-
-
Uravuga inka? Sha jye rwose mbona ingurube zinjiza amafaranga kurusha inka kure cyane.
-
ESE BIRASHOBOKA KO HARUMUNTU WAKWINJIRA MURI COPERATIVE YABO, NJYE NANJYE NARANGIJE KAMINUZA GUSA MFITE AKAZI ARIKO MBANUMVA NAFATANYA NABANTU NKABA BAFITE IBITEKEREZO BYO GUTERA IMBERE. IF YES BAMPAMAGARA KURI NUMBER YANJYE: 0783201666. THX
-
-
Kurangiza kaminuza ukajya korora ingurube kandi atari na byo wize nibura ngo bigufashe muri ako kazi! None se mwagiye mubitangira kare mutiriwe mujya gukorera diplomes mutazigera mugira icyo mumaza! Ni byiza ariko bariya ja jeunes nibakomeze birwaneho. Ariko ntibibwire ko hari gihe izo ngurube zizabyara company nka Chrystal Ventures?
-
None se iyo batajya muri kaminuza ngo bajye babona iyo bourse barigukur’igishoro hehe? Ku rundi ruhande ufit’ukuri kuko ubaze opportunity cost yo kujya kwiga no koror’ingurube usanga barikureka kwiga ahubwo bagatangira koror’ingurube bakirangiza primaire. Dans le language économique, tu as raison.
-
ariko kucyi mupfobya ibyo abandi baba bagezeho? nta mwana uvuka ngo ahite yuzura ingobyi. ikindi kandi ntutekereze ko uzakore gusa akazi kajyanye na diplome ufite, ahubwo no kwaguka mu bitekerezo ni ingenzi. aba bantu ni abagabo cyane kuko wasanga wowe uvuga gutyo usaba me 2 u.
-
-
Korora ingurube? wararangije za Kaminuza? abantu mbona ari abasazi kweli.Ubuse bigiye iki? iyo minerval se bataye? igihe cyabo se bataye? njewe sinakora nkabo
-
Ibi ni ikimenyetso ko abantu benshi bariho bajya muri kaminuza kwiga ibitazabafasha mu buzima.
-
Korora inka bisaba ubushobozi bwinshi ndetse bikanavuna cyane. Urebye korora inka ni Prestige kuko bitwara amafaranga menshi kuruta ayo byinjiza. Ariko ingurube n’andi matungo magufi biroroha kandi ntibisaba ibintu byinshi kandi bikanatanga amafaranga menshi.
-
Uyu muyobozi wiyi cooperative ndamuzi turakorana ni umunyamurava, umunyabwenge kdi arashoboye rwose. Kuba yararangije kaminuza akaba afite uyu mushinga nibyagaciro peeh kuko uzabageza kure ahubwo twebwe twabuze nicyo twahanga. Abarimu muri Kaminuza birirwaga batwigisha kwihangira imirimo wareba hirya no hino ukabura aho wamenera gusa mbonye aba bana bo barabishoboye ni ukumushaka akanyigisha kabsa nkabona icyo nikorera Coup de Chapeaux kabsa.
-
iri tsinda rirashimishije rwose! urubyiruko turyigireho byinshi kuko akazi karabuze. abavuga ko kwiga ntacyo byabamariye nabareba hafi kuko ntakinezeza nko kwikorera so mushyiremo imbaraga kuko ibitekerezo byanyu ninyamibwa! uyu muyobozi (kevine) ni umuhanga kuva cyera uratse niri tsinda azagera kure ndamwiyiziye!
-
Kaminuza bize nayo ni investment bakoze kuko bungutse ubumenyi mu gihe runaka bashobora kubukoresha haba mu kwihangira undi murimo cg akazi babona. Nta gihombo rero bagize.


text:
PAUL KAGAME 2017: N’ubwo afite uburambe mu koga mu maraso y’Abahutu n’ay’Abatutsi, noneho ubanza yarangije gusoma nkeri!
PAUL KAGAME 2017: N’ubwo afite uburambe mu koga mu maraso y’Abahutu n’ay’Abatutsi, noneho ubanza yarangije gusoma nkeri! Nkunda kureba sinema zerekana uko inyamaswa zihiga. By’umwihariko ariko njya nitegereza cyane uko Intare zitwara iyo zirimo guhiga izindi nyamaswa. Sinibuza guseka cyane iyo mbonye intare isimbukiye imbogo ariko byagera aho izindi mbogo zirukaga zihunga zigasa n’iziyunguye agatekerezo, zigahagarara, zikisuganya, zigasubira inyuma gutabara iyazo yasigaye mu nzara z’intare! Nta gishimisha nko kureba ukuntu intare Umwami ishyamba yiruka ibebera, ikimwaro cyayibanye cyinshi! Muri iyi…


text:
Uburyo waramira urugo ruri hafi gusenyuka
Mu minsi ishize nibwo twakoze inkuru ivuga ku buryo abashakanye basigaye babana mu mayeri atangaje, aho bigaragara ko urugo rwabo ruba rugeze aharindimuka, ndetse bamwe bakanga kubigaragaza ariko mu mitima yabo baramaze gutandukana nabo bashakanye niyo baba bakibana mu nzu imwe. Nyamara nubwo byaba bigeze kuri urwo rwego, ushobora kuramira urugo rwawe rugasubira kuba ruzima.
Dore intambwe zagufasha kubigeraho :
Banza wiyumvemo ubushake bwo kurokora urugo rwawe : Ikintu cya mbere kibura ngo abashakanye batakibanye neza bongera kumvikana nuko usanga buri wese nta bushake bwo kubiharanira aba afite ahubwo agatangira kubona ibyiza azageraho igihe azaba atakiri kumwe n’uwo bashakanye. Wireba ku ruhande rw’ibyiza gusa uzabona umunsi mwatandukanye, ahubwo tekereza no ku bibi bigufashe kwiyumvamo ubushake bwo kurokora urugo rwawe.
Kumenya ko ibyo ugiye gukora bishoboka : Tekereza neza wibaze niba urugamba ugiye kwinjiramo bishoboka ko rwagera ku ntsinzi. Irinde na none gutangiza ibintu bizagusaba kubaho wihambirye ku muntu utagushaka kandi ubona ko atazahinduka.
Aho kwishyiramo cyane ko hari ibyo uzakora uwo mwashakanye agahinduka, watekereza cyane niba bishoboka ko hari icyo wakora ukabasha kumwihanganira, ukamwerera imbuto nziza zishobora kuzamuhindura nubwo bigoye ko yahinduka.
Isuzume urebe ko nta ruhare ufite mu kuba mugiye gusenya : Gusenyuka kw’ingo akenshi biba bituruka ku mpande zombi nubwo haba harimo umwe ubifitemo uruhare runini. Itekerezeho urebe amagambo wabwiraga uwo mwashakanye iyo muba mwatonganye, urebe niba inshingano zawe uzikora nkuko bikwiye n’ibindi bintu byose bishobora guteza agatotsi mu mubano w’abashakanye
Ongera imbaraga aho ufite intege nke : Nyuma yo kwisuzuma ugasanga hari aho nawe utitwa neza, fata ingamba zo kubirwanya ushyizeho umwete. Igihe ugeze kuri iyi ntambwe ujye wirinda gutekereza ku bibi by’uwo mwashakanye kuko bishobora kugusubiza inyuma. Tekereza ku byiza umuziho ku buryo wumva ko mutandukanye haba hari icyo waba uhombye aho kureba ibibi ngo ubone ko mutandukanye aribwo waba wungutse.
Jya ushaka ikintu cyakunezeza : Gushaka kuzamura umubano wanyu ukabikora utishimye ntabwo bikunda kugira umusaruro. Shakisha ibintu wajya ukora bikaguha umunezero. Hitamo bitewe n’icyo ubona ukund akandi cyoroshye kukigeraho. Bibaye byiza wajya ugikora cyanwga se ukagitekerezaho buri munsi.
Irinde kujora ( critiquer) uwo mwashakanye : Mu gihe wiyemeje ko ushaka kurokora urugo rwawe wabonaga ko rugeze aharindimuka, ujye wirinda kujora uwo mwashakanye, kumubwira amakosa ye, n’ibindi bimwereka ko umufata nk’umuntu mubi udakwiriye gukundwa.
Shaka uburyo mwajya muganira : Kutaganira n’uwo mwashakanye ni bimwe mu bitera ingo nyishi gusenyuka. Abashakanye bagakwiye kubaho bagirana ibiganiro ku bintu bitandukanye bireba urugo rwabo. Kimwe mu biranga urugo rugeze habi rero usanga baba batakiganiro buri wese yirebaho. Niba ushaka rero ko urugo rwawe rwasubira bushya, gerageza uburyo bwose mwajya buganira niyo byaba igihe gito. Niba akwemereye ko muganira jya umutega amatwi.
Ushobora kuba uzi ko kandi kuganira ku bibazo by’urugo atabikunda, ujye uhera ku bintu byiza. Uzasanga abashakanye bsnhi bakund akuvga abandi kurusha uko bavuga ibireba urugo rwabo. Nabyo aramutse abikwemereye ujye ureka mubivugeho. Uko mugira umwanya wo kuganira n’ibindi bigenda biza gahoro gahoro kugez aigiye mwisanze mwarasubiye mu munezero.
Ng’izo zimwe mu ntabwe wakurikiza igihe wumva ufite ubushake bwo kurokor aurugo rwawe ubona ko rugeze aharindimuka, mugeze ku rwego rwo kubaho nk’abatandukanye niyo mwaba mubana.
Gracieuse Uwadata


text:
Iki giterane cyateguwe ku bufatanye bwa RASA ‘itorero ryabo cyatangiye kuri uyu wa 17 kikazasozwa ku wa 19 Gashyantare 2017.Kirabera ku cyicaro cya EAR Diyoseze Gasabo kuri paruwase ya Kibagabaga, kikaba gihuza abantu baturutse hirya no hino mu gihugu.
Cyiswe ’Rwanda Anglican Youth Convention’, intego yacyo igaragara mu gitabo cya Nehemiya2,17-18 igira iti “Biyumvamo imbaraga barubaka”.
Afungura ku mugaragaro iki giterane, Umushumba mukuru wa Angliakani mu Rwanda Dr. Rwaje Oneshore, yasabye urubyiruko rw’Itorero Angilikani kuba umusemburo mu kugira umuaro aho biga muri Kaminuza.
Ibi byanashimangiwe na Rev. Pst. Antoine Rutayisire, wagarutse ku kamaro k’umunyeshuri ukijijwe, ko agomba kugira itandukaniro hagati ye n’abandi nk’uko Nehemia yitandukanije n’abashakaga ko urusengero rw’i Yerusalemu harusenyuka akiyemeza kuruhasana.
Inyigisho zizatangirwamo muri iki giterane zirimo izijyanye n’amateka y’ Itorero Anglikani mu Rwanda, ejo hazaza haryo, umusanzu w’abakiristo bize mu kubaka amahoro, Urubyiruko n’umurimo, Uruhare rw’urubyiruko mu kubaka itorero,igihugu n’umuryango n’izindi.
Abitabiriye iki giterane barimo abanyamuryango ba RASA bakiri kwiga n’abarangije, abanyeshuri bose b’Abangilikani biga muri Kaminuza z’i Kigali, abahagarariye urubyiruko mu madiyosezi yose uko ari 11 y’itorero Anglikani mu Rwanda, ishuti n’abayobozi b’Itorero Anglikani mu Rwanda ndetse n’abayobozi mu nzego za Leta.
Abigisha barimo Rev. Antoine Rutayisire, umushumba mukuru wa Angliakani mu Rwanda Dr. Rwaje Oneshore, umushumbwa wa Cantebury mu Bwongereza, Justin Welby utegerejwe mu Rwanda aho azaba aje gushyira ibuye ry’ifatizo ahazubakwa ibikorwa bitandukanye by’umurage w’ububyutse mu Rwanda n’ubukerarugendo bushingiye kumyemerere ya Gikiristo.
Hazaba hari amakorali atandukanye arimo Call on Jesus yo muri RASA-UR-CST, Moriah yo muri RASA-CBE na shalom Worship Team yo kuri paruwase ya Remera.


text:
Mu butumwa abitabiriye umuganda rusange w’ukwezi k’Ukwakira 2017 wakorerwe mu mudugudu wa Bugari, Akagali ka Munini, Umurenge wa Ruhango bagejejweho n’Intumwa ya rubanda mu Mutwe wa Sena mu Nteko Ishinga amategeko y’u Rwanda, Senateri Mukasine Marie Claire, yavuze ko abaturage bagomba kwita ku isuku, kuyigira umuco, gutoza abana umuco w’isuku kuva bakiri bato.
Iyi mvugo ivugwa kenshi ikumvwa n’abantu mu ngeri zinyuranye, abakuru, abato abize amashuri ahanitse, abize aciriritse, abarangije abanza n’abayacikije ndetse ahari n’abatarigishijwe na mwarimu.
Binavugwa kenshi ko hariho indwara nyinshi zizahaza ubuzima bw’abantu mu gihe byashobokaga kuzirinda binyuze mu gushyira mu bikorwa amabwiriza y’isuku.
Ku rundi ruhande ariko, Leta y’u Rwanda ishaka ko buri Munywanda wese agira ubuzima buzira umuze, ari nayo mpamvu yashyizeho ingamba nyinshi zigamije kubungabunga ubuzima kuri buri wese, abakuru n’abato, abishoboye n’abakene, bakikamakza Kwimakaza isuku no kuyigira umuco bikaba imwe mu ngamba zishyizwe imbere muri urwo rugamba rwo gusigasira ubuzima bw’Abanyarwanda.
Abaturage ba Ruhango bateze ubutumwa bagezwaho
Agira ati, “U Rwanda, rwateye mu bijyanye n’isuku mu mihanda y’imijyi, imbuga zitoshye no guca ikoreshwa amashashi yangiza ibidukikije, ku buryo amahanga asigaye asimburana kuza kwigira ku Rwanda.”
Akomeza avuga ko nubwo hari intambwe ishimishije imaze guterwa,nyamara hari ahatagaragarira buri wese isuku ikaba ikiri nkeya cyane iracyari nke cyan ikaba ariyo mpamvu buri wese asabwa ko isuku yayigira umuco.
Ati ,“Turifuza ko isuku ikomeza igashinga imizi hose, isuku y’abana bacu, isuku ku mubiri, isuku mu ngo, isuku mu byo dukoresha, ahantu hahurira abantu benshi, ku mashuri, kwa muganga, mu masoko, n’ahandi. Isuku dukwiye kuyimakaza ikaba umuco”.
Yibutsa ko ibukije kugira isuku nta kindi bisaba uretse guhindura imyumvire, no guhindura imigirire kuko ntibisaba umuterankunga waba ufite amikoro menshi, waba ufite make, isuku urayishinzwe kandi ushobora kuyimakaza aho uri, aho uba n’ahagukikije”.
Akomeza avuga ko uko isuku twayigezeho mu bigaragarira amaso bihuruza n’amahanga akaza kureba uko byagenze ariko twisuzume tuyigeze no mu ngo iwacu, tugire isuku mu bikoresho dukoresha, isuku y’amazi, isuku y’aho turara”.
Senateri Mukasine Marie Claire, akangurira ababyeyi kugirira abana babo isuku no gufatanya n’abarimu gutoza abana umuco w’isuku bakiri bato kuko mu bana turacyabona abana batoga, abana basa nabi kandi byakabaye ko nta mwana w’umunyarwanda ukwiye gusa nabi.
Kagaba Emmanuel,umwezi.net


text:
My speciak dreams
Episode ya 51
Duherukana ubwo twerekezaga gisenyi gusura fiacre
.
Twagiye mumodoka tugenda tuganira ibyishyimo ari byinshi njye nari nicaranye na fiacre , mama yvette na yvette twese urebye twari dukeye kumaso nimbere , ari nako niganirira na fiacre
Njye: bro birashize ndagusuye
Fiacre : ahubwo nuko sister wanjye adahari wari gufatiraho akakwibagiza josee
Njye: hahaha , ntahari se yagiye he?
We: sha nyine ubu asigaye yiga kaminuza , ubwo rero bo bari ku ishuri
Njye: nonese uwo muntu ungana atyo niwe uri kundangira , nawe uri feke kabisa
We: wagize ngo arakuruta cyane se , we ubu akurusha imyaka 2 yonyine
Njye: hahah ariko andusha amashuri
We: ngaho rero iga neza nawe ayo mashuri uyarangize ubundi nzaguteretere Divine
Twese : hahahah
.
Twakomeje kugenda ari nako twiganirira dore ko ibyishyimo byari byose , duba tugeze ahantu hari icyapa kivuga ngo murakaza neza mukarere ka rubavu , mbona ko aho tugiye ari hafi aho , twakomeje umuhanda arinako fiacre agenda atuyobora , sinzi uko twageze kugipangu kinini , cyiza cyane kuburyo butangaje, fiacre atubwira ko twinjira aho , baradufunguriye , duparika imodoka , twinjira munzu twagezemo nitegereje uko iyo nzu yari yubatse , ndebye uko imbere yari itatse nuburyo hari hubatse , numva ndumiwe , natangiye kureba fiacre uburyo acisha bugufi , ndebye naho avuka numva neza nange birandenze , burya koko gukira ntibigaragarira inyuma , mugihe nkiri muri ibyo fiacre aba aravuze
.
We: murakaza neza murugo rwa roza , turabakiriye
Twese: asante
Ako kanya yatangiye kutubaza ibyo buri wese afata , arangije yikoza muri frigo yari irimo ibinyobwa by’amoko yose , ahita aza buri wese nicyo anywa ,twamanikiye ibirahuri rimwe tuti kubuzima bwacu , tumaze kumanura icyaka mama yvette aba aravuze
We: none se ko ari wowe tubona wenyine abandi bagiye he ?
Fiacre: murihangana rero ubu ninjye uhari ngenyine narinzi ko mama tumusanga aha none ngo yazindutse ahita agenda kandi iyo agiye kurangura byibuze aza nyuma yiminsi itatu , naho undi mushiki wanjye tubana we ari ku ishuri
Mama yvette: ntakundi ubwo tuzagaruka kubasura mwese muhari wenda nimiryango yazamenyana
Fiacre : byazadushimisha kabone ko nanabwiye mama ko mfite inshuti yange yitwa kenny ansaba ko nazamuzana hano bakamureba
Mama kenny : nonese fiacre,ubu turajyana kukivu maze urugo urusige rwonyine?
Fiacre : ntakibazo kuko ari kumanywa ikibi nukurarayo
.
Ako kanya twahise duhaguruka twerekeza kumusenyi , ibintu wabonaga biryoheye amaso , twagezeyo mama yvette na fiacre bajya mumazi batangira koga , njye na yvette twari abafana ariko ntitwabuze byose natwe twicaye kumucanga, ibintu byakomeje kuba uburyohe ariko umwanzi w’igihe ni amasaha , igihe cyarageze butangira kwira , dusezera kuri fiacre turataha .
.
Twatashye tuganira , ibyishimo ari byose , ibintu nange nabonaga bibereye amaso , imodoka tuyiha umuriro twageze murugo nko mumasaha ya sa yine twerekeza muburiri turaryama .
.
Nageze muburiri kubera ibyishimo nari mfite mpita nsinzira nagiye gukanguka mugitondo mpita njya douche , turangije dufata ifunguro rya mugitondo , nerekeza mukazi gufasha mama yvette .
Iminsi yakomeje kwicuma , mba numvise ko ibigo byaje , uwo munsi nahise nerekeza kukigo nkuko twari twarabisezeranye , njye ,fiacre na clarisse twahuriye kukigo , ninjye wambere winjiye mubiro bya prefet mbona banyohereje ikigali narasohotse mbyereka ba fiacre , barabishima ariko ikibazo twese twarimo dutekereza ukuntu tugiye gutandukana kubera ibigo bari kutwoherezaho , urebye ntawavuganaga nundi hagati yacu twese twari twasuherewe .
.
Uwakurikiye ho ni fiacre , ariko natunguwe nukuntu yasohotse ameze , yasotse asakuza cyane , atunyuraho yirukanka cyane arinako avuga indimi tutamenye , ntakindi nari gukora usibye kumwirukaho , ako kanya nahise mukurikira ari nako muhamagara ariko mbona akomeje kunsiga .
Twagiye nkiminota 5 ngize amahirwe mbona nawe arananiwe yicara hasi atangira kwisetsa ari nako areba kuri cyagipapuro cya babyeyi , ako kanya nahise mugeraho mba ndavuze
Njye: bro, uziko ntari nzi ko uzi kwiruka bigeze aho
We: ahubwo se aha mpageze nte?
Njye: hahaha
.
Nkiri muri ibyo Clarisse nawe yahise atugeraho , ubona akanyamuneza ari kose aba aravuze
We: mutweretse ikosora kabisa , uzi ukuntu iyi match yari iryoshye , uwayisubizamo tukirebera
Njye: nanjye yancanze arinjye nayikinye maze
Fiacre : ntakuntu ntari kwishima , uziko njye na kenny tugiye kwiga kukigo kimwe
.
Akivuga gutyo nahise niterera hejuru , noneho sukwishima amata yari abyaye amavuta , twabajije clarisse aho bamwohereje nawe twumva turi kumwe , ibyishyimo byakomeje kuba byinshi cyane , kuburyo budasubirwamo , turangije twerekeza kuri ya bar , tujya kubyina intsinzi .
.
Twagezemo , turicara , buri wese atumiza icyo anywa , muminota mike serveur yari abizanye , tumanikira ibirahuri rimwe , tuti kubuzima bwacu .
Twakomeje kuganira , uko tugiye guhindura ubuzima tuva o’level tujya muri option , dufatira hamwe ingamba nshya zuko tugomba kuzitwara kukigo , gusa amasaha yo ntiyari ahagaze ahubwo yakomeje kugenda , igihe kiragera nubwo kurekurana byari byanze , dusezeranaho buri wese yerekeza iwabo .
.
Nageze murugo nsanga mama yvette yatashye , yicaye muri salon nkuko bisanzwe manza kumusuhuza , nyuma mubwira amakuru yose ko fiacre nawe tuzajyana kukigo kimwe , arangije nawe abiha umugisha atwifuriza amahirwe masa .
.
Iminsi yakomeje kwicuma , igihe cyo gutangira cyenda kugera , mama yvette ansaba kwitegura tukajyana , nerekeje douche ndangije nkubitamo agapataro ko numvaga ari keza , mubwira ko ndangije , nawe ahita yitegura ubundi twinjira mumodoka turerekera
.
Twagiye igihe gito tuba tugeze mu isoko , turaparika ajya imbere ndamukurikira , sinzi uko twageze mu isoko ry’ inkweto atangira kumbaza izo nkunda izo mweretse zose akazigura , kuburyo yanguriye amoko arenze atanu y’ inkweto , turangiye ajya kundodeshereza uniform nyuma twerekeza muri papeterie tugura ibikoresho by’ ishuri nyuma dutaha murugo , twagezeyo twicara muri salon , mama yvette aba aravuze
.
We: mwana wanjye rero urabona ko umaze gukura bihagije , ubu aho bigeze ntayindi nama nakugira usibye wowe ugomba kwihitiramo ubuzima ugomba kubaho
Njye: murakoze cyane kuri izo nama mumpa kandi nzazubahiriza
We: ubu rero urabona ko watsinze , ugiye kwerekeza ikigali aho uzahura nabakobwa ndetse nabasore b’abanya kigali bamwe baba barerezwe ukuntu , abenshi muribo uzasanga ntakindi batekereza kitari ibigare rimwe na rimwe bishobora kukugwisha mungeso mbi z’ibiyobyabwenge ndetse no mubusambanyi
Njye: ndakumva mama
We: ubwo rero igihe cyose uzatekereze aho wavuye , utekereze naho ugeze , bizagufasha guhitamo incuti nziza arinayo mukwiye kugendana , uzirinde ikintu cyose cyakuroha mungeso mbi , kandi ikibazo cyose uzagira ntugatinye kucyimbwira .
Njye: murakoze cyane kuri izo nama mungira kandi mbijeje ko ntazabatenguha , nkuko mwambereye mama na papa niko nange mbijeje kuzababera umwana
.
Twamaze kuganira , ibyo kurya biba biraje twerekeza kumeza , dufata ibya nimugoroba , ubundi twerekeza muburiri
.
Nageze muburiri ntangira gutekereza byose , ntangira gushimira Imana yo yari yongeye kumpa incuti nziza nka fiacre na clarisse , sinzi uko naje kwibuka ko iyo nkuru nziza ntayibwiye muganga , nibuka ko hasigaye umunsi umwe wonyine ngo igihe cyo gutangira kigere mpita mfata gahunda yo kujya kubwira inkuru nziza muganga ejo nubwo bwose azaba ari mukazi .
.
Bwarakeye , njya douche ,nambara neza ndangije nerekeza kubitaro , ngezeyo nabajije aho muganga yarari , mpita nerekezayo ,kubwamahirwe musanga ari mubiro wenyine , mpita musuhuza aba aravuze
We: bite se kenny , nizere ko wabitsinze ?
Njye: ntibyabura ahubwo nibyo narinje kukubwira
.
Yahise yiyamirira cyane , ankora muntoki kuburyo nabari hanze bahise binjira baza kureba ibyabaye ariko tubabwira ko ntakibazo barongera barasohoka , alice aba aravuze
We: buriya nabonye waratinze kuza kubimbwira ntekereza ko watsinzwe ukaba waragize isoni ryo kubivuga
Njye: ahubwo nange byanciyeho ahubwo banjyanye kwiga kuri kgl kuri saint joseph
We: kenny igihe nkicyi nicyo nari ntegereje ,buriya isaha nisaha iyo nabaga ndi munzozi nibyo narotaga ariko inzozi zanjye zibaye impamo
Njye: ko numva unyicishije amatsiko ubwo izo nzozi ni bwoko ki?
We: kenny ntabyinshi nakubwira gusa umenye ko ugiye kurwana intambara ikomeye , kandi urwana nabakurusha amaboko kandi bashigikiwe gusa wowe uzashikame kigabo ntugibwe intege nibigeragezo
Njye: ko numva muntera ubwoba cyane ra , mwatoboye mukambwira
We: nyine kiriya kigo kiyoborwa numuntu bita andreya ashobora kuzakubera ikigeragezo ariko wowe uzabyitwaremo neza bishobora kuzakubera umugisha
Njye: nonese ko atarinjye njyenyine uzacyigamo kuki aringe ubwiye ngenyine ,
We: niwowe bireba wenyine, ariko ibindi tuzagenda tubivuganaho buhoro buhoro .
Ako kanya yahise akora mugakapu akuramo inote ebyiri za bitanu , ahita azimpereza arangije aransezera asubira mukazi nange ntaha ntyo nibintu byinshi nari maze kumva ariko simbisobanukirwe
.
Nageze murugo , nkomeza nakazi ko murugo ari nako bwira , nyuma tujya kumeza dufata ibya nimugoroba ari nako tuganira , gusa noneho wabonaga ko buri wese atishimye , ariko ni mugihe bari bamaze kumenyera , kandi nari ngiye kubasiga , amasaha yarageze nerekeza muburiri .
.
Nagezemo , mpita nirambika , mba negereye ishyamba ngezemo sinzi ukuntu nakebaguje nkomeza kureba hirya no hino mba mpabonye akarabo gahumura neza , ntera intambwe imwe , ntera iya kabiri ndagasoroma , ndangije ndakitegereza , mugihe nkikareba intare sinzi iyo yaturutse ihita ikanshikuza , ikajyana ndeba , nagiye kumva numva mama yvette arampamagaye , ambaza impamvu ndimo nsakuza , nibwo mahise menya ko ari ibyo nari ndi kurota
.
Bwarakeye , njya muri douche , ndangije nambara uniform mama yvette angeza muri gare , antegera ijya kigali , ubundi nderekera .
Twageze mukigo mpita njya kwa econome ngezeyo nsangayo directeur atangira kunyitegereza cyane kuva hasi kugeza hejuru , nabirindura amaso nkahita mpuza nawe , nkongera nkareba hasi , aba aravuze
We: ese yewe mwa uruwande ?
Njye: nitwa kenny ,mama yitwa venantia ,naho papa akitwa focas
We: uvuka he?
Njye: hano kigali , mugitega We: uwo focas niwe , cyangwa , nako reka tubireke
.
Twese twarebye uburyo directeur arya indimi biratuyobera ariko kuko ariwe wari mukuru ntawari kumubaza impamvu ,ahubwo yahise asohoka abwira econome ko hari umuhamagaye aragaruka mukanya , ariko nakomeje gutekereza ukuntu directeur avuze ngo hari umuhamagaye , kandi atitabye telefone cyangwa ngo twumve haruwo bavuganye , biranyobera. Namaze kwishyura minerval ngeze hanze kumuryango mbona yebaba we…….
Ntuzacikwe na episode ya 52


text:
Tariki ya 4 Gicurasi 2017, Ubwo Minisitiri w’Ingabo Jenerali Kabarebe James yatangizaga ibikorwa bya hariwe ingabo z’igihugu ( Army Week) mu karere...
Mu Murenge wa Kabarore, Akarere ka Gatsibo, habarizwa uruganda rukora inkweto zigezweho n’ibindi bikomoka ku ruhu, Uru ruganda ruzwi ku izina rya...
Abapolisi b’u Rwanda 36 bari mu butumwa bw’amahoro mu gihugu cya Central African Republic (CAR) bashinzwe imirimo itandukanye irimo kugenzura iyubahirizwa ry’ubu...
Hlomela Bucwa ni umukobwa ukiri muto ariko uri mu bayobozi bakomeye muri iki gihugu kuko afite ku myaka 24 akaba ari mu...
Kuri uyu wa Gatatu taliki ya 15 Werurwe 2017 CLADHO yateguye inama yahuje imiryango iharanira uburenganzira bwa muntu , Ibigo by’imari ndetse...
Umurenge wa Kimisagara, ni umwe mu mirenge igize Akarere ka Nyarugenge, uri mu mujyi rwagati. Imiterere y’uyu murenge ugizwe ahanini n’imisozi miremire...
Atangiza ku mugaragaro igihembwe cy’ihinga 2017B umuyobozi w’Akarere ka Nyagatare, Mupenzi Georges, yakanguriye abahinzi gukora ubuhinzi bw’umwuga kuko ari bwo n’umusaruro wiyongera...
Nkuko Radiyo mpuzamahanga y’abafransa RFI ibitangaza, uyu mugore uvugwaho kuba ashaka kwiyamamariza gusimbura uwahoze ari umugabo we Jacob Zuma, ntajya ahisha ibyifuzo...
Tariki ya 8 Werurwe 2017, mu Rwanda n’ahandi ku isi bizihije umunsi mpuzamahanga wahariwe umugore. Muri rusange hashize imyaka irenga 40 isi...
Abaturage bo mu Karere ka Nyaruguru, barasabwa gukomeza gukoresha ikoranabuhanga kugira ngo bihute mu iterambere. Ibi ni bimwe mu byo basabwe mu...